#Cyberbug2077 Kini Trending Selepas Cyberpunk 2077 Dilancarkan Teruk Di PS4, Xbox One

Bertahun menantikannya, tetapi apabila dilancarkan, ia penuh dengan bug yang tidak menyenangkan. Tentunya ia mengundang kemarahan ramai pemain di PS4 dan Xbox One.
Cyberpunk 2077 dilancarkan untuk begitu banyak platform — PC, konsol generasi baharu, dan konsol generasi lama. Apa yang mengecewakan sekarang ialah game futuristik ini di konsol asal PS4 dan Xbox One adalah dalam kondisi yang sangat teruk. Lebih membimbangkan apabila bug yang muncul adalah tidak senonoh melibatkan anggota tubuh badan yang sensitif.

I think my V is broken #cyberpunk2077 #Cyberbug2077 #cyberpunkbugs pic.twitter.com/uhWkI55Uq3— Eyeball Paul (@eye_ba11_pau1) December 10, 2020

LOOOOOOOOL #Cyberbug2077 glitching like hell pic.twitter.com/9az7A9VvZR— 🧸 (@ThatPero) December 12, 2020

I feel like playing ps2 games better#Cyberbug2077 pic.twitter.com/RTWXHsHSMP— 𝑺𝑯𝑶𝑼𝑻𝑮𝑼𝑵 💀 (@little_fox11) December 12, 2020

Menurut analisis yang dilakukan oleh Digital Foundry, resolusi dan prestasi Cyberpunk 2077 di PS4 boleh jatuh sehingga serendah 720p dan 15FPS.

https://youtu.be/C5pHpQqhmR4

Ramai pemain di platform Steam dan Xbox nampaknya sudah meminta untuk mengembalikan semula wang mereka (refund). Masalah yang dihadapi oleh pemain PS4 ialah Sony tidak mempunyai polisi refund di PlayStation Store.

So @Xbox gave refunds and @Steam gave refunds for #Cyberbug2077 so why can't the blue Nintendo that is @PlayStation issue refunds to misled buyers of a faulty, unplayable and unfinished game?@CDPROJEKTRED and @Cyberpunkgame need to own up to their misdeed and offer refunds— Mileena's boytoy (@Spence1095) December 12, 2020

Namun, menurut satu post di Reddit, seorang pemain ini mendedahkan yang dia telah berjaya mendapatkan refund untuk Cyberpunk 2077. Selepas menunggu lebih satu jam di talian, dia dapat bercakap dengan wakil Sony, dan akhirnya berjaya mendapatkan refund.
Wakil Sony itu juga memberitahu bahawa Sony telah menyampaikan aduan bisnes rasmi kepada CD Projekt Red atas pelancaran sebuah game yang mendapat kecaman teruk.

 PSA: Sony is issuing refunds even past the 2 hour play time for digital games, if you file a refund claim and talk to a rep. from cyberpunkgame

Di rungan komen post Reddit itu, ramai pula yang mengatakan permintaan untuk mendapatkan refund telah ditolak.

Comment from discussion _Kred_’s comment from discussion "PSA: Sony is issuing refunds even past the 2 hour play time for digital games, if you file a refund claim and talk to a rep.".

Comment from discussion Stuffed_Owl’s comment from discussion "PSA: Sony is issuing refunds even past the 2 hour play time for digital games, if you file a refund claim and talk to a rep.".

Comment from discussion Coeh’s comment from discussion "PSA: Sony is issuing refunds even past the 2 hour play time for digital games, if you file a refund claim and talk to a rep.".

Para pemain juga telah meluahkan rasa marah mereka terhadap Cyberpunk 2077 dengan memberikan rating review yang rendah di Metacritic. Semasa artikel ini ditulis, Cyberpunk 2077 untuk PC mengumpulkan markah yang berikan oleh pengguna sebanyak 6.6 per 10, Xbox One (3.2) dan PS4 (2.6).
Macam mana pula dengan korang? Mainkan Cyberpunk 2077 di PS4 atau Xbox One? Ada jumpa banyak bug?


CD Projekt Red Tak Berminat Untuk Diambil-Alih Oleh Mana-Mana Syarikat Gergasi

Sejak beberapa tahun belakangan ini, industri gaming telah menyaksikan pengambil-alihan yang banyak terhadap beberapa studio kecil oleh syarikat-syarikat gergasi seperti Microsoft, PlayStation, Tencent dan lain-lain.
Antara yang paling mendapat perhatian dan mengejutkan ramai tentunya pengambil-alihan Zenimax Media oleh Microsoft, iaitu syarikat induk kepada Bethesda Softworks, Bethesda Game Studios, id Software, ZeniMax Online Studios, Arkane, MachineGames, Tango Gameworks, Alpha Dog, dan Roundhouse Studios.
Berita-berita ini membuatkan satu lagi studio yang cukup popular, CD Projekt Red sering diajukan soalan sama ada mereka berminat dengan pengambil-alihan oleh syarikat-syarikat yang lebih besar.
Ketika bercakap kepada akhbar dari Poland, Rzeczpospolita, lapor GamingBolt, Presiden CDPR, Adam Kiciński telah menyatakan dengan begitu tegas bahawa mereka tidak berminat dengan sebarang potensi pengambil-alihan.
“Kami dah ulang sebut selama bertahun bahawa kami merancang untuk terus kekal bebas dan tidak merancang untuk menjadi sebahagian daripada entiti yang lebih besar,” ujar Kiciński. “Kami juga tidak mencari sebarang pelabur strategik.”
Sebaliknya, kata Kiciński, CD Projekt pula yang akan terus menilai beberapa kemungkinan untuk mengambil-alih studio-studio lain, sesuatu yang mereka telah lakukan dua kali sebenarnya pada tahun ini: mengambil-alih Digital Scapes dan menukarnya kepada CD Projekt RED Vancouver, serta mengambil-alih The Molasses Flood.


Trailer Baru The Witcher Netflix Ingatkan Semula Hubungan Geralt Dan Yennefer

Kira-kira dua minggu lalu, kita bakal disajikan dengan sambungan siri The Witcher di Netflix.
Menjelang musim kedua yang dinantikan ramai itu, Netflix telah mengeluarkan satu trailer yang mengingatkan semula babak-babak penting hubungan kompleks antara Geralt of Rivia dan Yennefer of Vengerberg.
Tentunya trailer ini tidaklah memperlihatkan babak dari musim kedua, sebaliknya satu recap untuk musim pertama, tetapi cukup untuk membuatkan para peminat kembali bersemangat untuk mengetahui kisah seterusnya untuk dua watak utama ini.
Jom layan:

JomBaca: Ini Trailer Penuh Terakhir The Witcher Musim 2 Sebelum Ditayang Di Netflix Disember Ini
The Witcher musim kedua akan mula ditayangkan pada 17 Disember 2021 di Netflix.


Overwatch: Blizzard Kantoi! Leak Menandakan Game Ini Hampir Dalam Genggaman!

Nampaknya kita tak perlu tunggu lama untuk mencuba Overwatch nanti!
Blizzard telah terlepas info melalui paparan iklan mereka di IGN. Dalam iklan tersebut, open beta bakal bermula 3hb May dan dipasarkan mulai 24hb May.
Iklan Overwatch tersebut telah ditarik balik dan Blizzard masih belum memberi sebarang respon kepada info ini.
Overwatch bakal menemui peminat di PC, PS4 dan Xbox One.
https://twitter.com/BlizzardWatch/status/706738981459906561


Uncharted 1, 2 Dan 3 Remaster Akan Dijual Berasingan Bermula Bulan Hadapan

Masih belum mencuba salah satu daripada trilogi Uncharted? Dan tidak mahu membeli ketiga-tiganya sekali? Ada berita baik untuk anda.

Seperti kita ketahui, Naughty Dog telah melancarkan Uncharted: The Nathan Drake Collection pada Oktober 2015 untuk PS4, sebuah game remaster yang memberikan Uncharted 1, 2 & 3 sekaligus. Terbaru, di laman Twitter rasmi PlayStation Europe, mereka telah mengumumkan bahawa Uncharted 1, 2 & 3 yang telah di-remaster ini akan dijual berasingan bermula 16 November ini.
https://twitter.com/PlayStationEU/status/783600367208570880
Namun, setakat ini, ia hanya diumumkan oleh PlayStation Europe. Sama ada tawaran ini hanya akan dikeluarkan di PlayStation Store rantau Eropah sahaja atau akan dilancarkan ke seluruh dunia – akan kami laporkan perkembangannya kelak.


Microsoft rancang keluarkan 4 game first-party setiap tahun


Pengarah Mahu Rainbow Six Siege Jadi Percuma Untuk Dimainkan Pada Masa Akan Datang

Pengarah game Rainbow Six Siege, Leroy Athanassoff, bercita-cita untuk melihat game shooter kompetitif popular Ubisoft itu bertukar menjadi sebuah game percuma untuk dimainkan untuk semua (free-to-play).
Bercakap kepada PC Gamer, Athanassoff telah ditanyakan sama ada adakah suatu hari nanti game itu akan menjadi percuma, dan jawapan beliau mungkin akan mengejutkan ramai. Secara peribadi, beliau mahukan game itu menjadi percuma dan percaya bahawa kebanyakan individu yang ada dalam pasukan pembangunan game itu turut berhasrat sama.
“Ia merupakan keputusan syarikat,” kata Athanassoff. “Saya fikir pasukan pembangunan juga mahukannya pada suatu hari nanti. Kami mahukan game ini dapat diakses oleh semua.”
Beliau menegaskan bahawa menjadikan Siege percuma untuk dimainkan bukanlah semudah dengan hanya mengubah tanda harga. “Kamu perlukan fungsi tetap tersedia utnuk menjadi game percuma yang bagus dan berjaya.”
Salah satu fungsi bagus yang perlu ada, kata beliau, ialah solusi untuk mengekang kegiatan smurfing. Bagi yang tidak tahu, smurfing merupakan amalan mencipta akaun baharu yang berada di level rendah dan kemudiannya bermain (baca: membuli) pemain yang baru sahaja (atau kurang handal) memulakan game itu.
Athanassoff menyatakan lagi bahawa smurfing mewujudkan satu persekitaran yang tidak adil kepada pemain dan harus dicegah sekeras-kerasnya. Pada ketika ini, Ubisoft sudah menjalankan beberapa solusi untuk mengesan dan menghalang smurfing, namun ia masih belum berkesan sepenuhnya. Mereka akan terus memperbaiki fungsi tersebut supaya aktiviti tidak bertanggungjawab itu dapat dikurangkan dengan lebih signifikan.
Pada pandangan penulis, dari aspek kewangan, Siege tidak mempunyai masalah untuk pergi ke arah free-to-play kerana pada ketika ini mereka sudahpun membawakan pelbagai pembelian dalam game yang boleh menjana pendapatan yang kukuh — antaranya seperti pelbagai skin kosmetik untuk Operator dan senjata, serta model jualan battle pass.
Sekiranya Siege berjaya menukar game itu menjadi percuma untuk dimainkan oleh semua pemain, pastinya ia akan menjadi tamparan hebat kepada Counter-Strike: Global Offensive. Game shooter yang dibangunkan Valve itu telah berusia enam tahun ketika ia menjadi free-to-play pada tahun 2018. Melihat kenyataan awal Athanassoff ini, Siege yang kini memasuki tahun kelimanya mampu melangkah ke arah yang sama.


PES 2016: Jersi Liga Malaysia Musim 2016 Kini Sudah Tersedia!

Liga Malaysia Musim 2016 kini sudah bermula. Pastinya anda tidak sabar untuk memasukkan jersi-jersi pasukan kegemaran ke dalam PES 2016!
Jaringan yang menggegar dunia bola sepak tempoh hari, knuckle ball dari Faiz Subri kini dalam PES 2016!
Seperti yang pernah kami laporkan sebelum ini, Alpacino Cilox menyediakan perkhidmatan untuk mereka jersi-jersi untuk PES 2016. Kini, pakej untuk Liga Malaysia Musim 2016 telah pun beliau siapkan.
Kami di JomGaming telah diberikan pakej ini untuk melakukan review di Playstation 4. Jadi, apa yang dalam pakej tersebut?
Piala Sumbangsih 2016.
Ia merupakan pakej yang lengkap untuk Liga Malaysia Musim 2016, semua pasukan dari kedua-dua Liga Super dan Liga Premier. Setiap pasukan akan diberikan logo pasukan, jersi home, jersi away dan jersi penjaga gol – serta tambahan jersi ketiga/keempat bagi sesetengah pasukan. Ia juga menyediakan 4 logo untuk liga tempatan – iaitu, logo Liga Super, Liga Premier, Piala FA dan Piala Sumbangsih; serta logo AFC Cup.
Sebagai tambahan, pakej ini juga menyediakan 4 pasukan yang menyertai AFC Cup, iaitu Ayeyawady United, Chonburi FC, FC Istiklol dan Muangthong.
Bercakap soal kualiti pula, memang tidak dapat disangkal lagi bahawa apa yang diberikan adalah sangat berkualiti. Semua images adalah dalam resolusi tinggi dan memang benar-benar mereplikakan jersi sebenar.
Qu Puteh, Qu Puteh, barulah Puteh…Muah!
Pakej yang dikenakan caj sebanyak RM40 ini akan terdapat di platform PS4, PS3, dan PC. Namun, buat masa ini, hanya pakej untuk PS4 sahaja telah berjaya disiapkan, manakala pakej untuk PS3 dan PC akan disiapkan dalam masa terdekat.
Untuk maklumat lanjut mengenai pakej ini, anda boleh menyertai Group Facebook-nya, dan anda boleh juga memberikan sokongan terhadap hasil usaha perkhidmatan ini dengan memberikan like kepada page Facebook PESCILOXdesign.

Anda berminat tetapi tidak tahu bagaimana untuk memasukkan jersi-jersi dan logo-logo ini ke dalam PES 2016? Jangan risau, kami dah sediakan 5 Langkah Untuk Masukkan Logo & Jersi Ke Dalam PES 2016.


Selepas Malaysia, Giliran Indonesia Pula Halang Akses Ke Fight of Gods Di Steam

Negara seberang turut mengikut jejak pemerintah Malaysia.

Minggu lalu, kita telah digemparkan dengan sebuah game berjudul Fight of Gods. Game ini telah mendapat perhatian ramai rakyat Malaysia kerana game fighting 2D ini menampilkan karakter-karakter Tuhan dan Nabi berlawan antara satu sama lain.
Kerajaan Malaysia pada mulanya telah menghalang keseluruhan akses platfrom Steam di Malaysia selepas kelewatan pihak Valve untuk menghalang gamers Malaysia mengakses Fight of Gods. Kemudian, diumumkan oleh Datuk Seri Salleh Said Keruak, Menteri Komunikasi dan Multimedia telah menarik balik sekatan itu selepas Valve telah menyekat Fight of Gods ke alamat IP Malaysia.
Terbaru, pemerintah Indonesia telah akhirnya mengambil langkah yang sama, iaitu meminta pihak Valve untuk menyekat gamers Indonesia untuk mengakses Fight of Gods, menurut laporan Kompas.com.
“Semalam sudah mengirimkan surat ke publisher game-nya (Valve). Kami meminta agar (Fight of Gods) tidak dapat diakses oleh pengguna di Indonesia,” kata jurucakap Kementerian Komunikasi dan Informatika Indonesia (Kemenkominfo), Noor Iza, kepada Kompas.com.
“Kami beri tempoh waktu 2×24 jam. Tapi sekarang nampaknya game itu sudah tidak boleh diakses,” tambah beliau lagi.

Kata seorang lagi wakil Kemenkominfo, Samuel Abrijani Pangerapan pula menyatakan, “game ini tidak layak untuk dimainkan masyarakat Indonesia, kita adalah bangsa yang beragama. Simbol-simbol agama bukan untuk dipermainkan, apalagi dipertarungkan.”
“Ini boleh menimbulkan pergaduhan antara kaum dan agama,” katanya lagi.
Selain Malaysia dan Indonesia, akses game Fight of Gods juga telah dihalang di Thailand.


Badan Rating Game, PEGI Dan ESRB Akan Letakkan Label Kalau Ada Lootbox Dalam Game

Beberapa negara Eropah cukup lantang menghentam kehadiran lootbox dalam sesebuah game, antara yang ke hadapan ialah negara Belgium.
Kini, badan rating game Eropah, PEGI akan meletakkan label sekiranya sesebuah game itu mempunyai sistem lootbox.
Label “Includes Paid Random Items” akan dicetak di kulit belakang game fizikal dan di deskripsi game online. Untuk game yang tiada sistem lootbox atau pemberian ganjaran secara rawak, tapi mempunyai sistem pembelian item dalam game, label akan meletakkan “In-Game Purchases”.
Contohnya seperti di bawah:

Sebelum ini, badan rating Amerika Syarikat, ESRB juga telah melakukan perkara yang sama, iaitu meletakkan label “Includes Random Items”.
Makanya selepas ini, pemain seharusnya lebih mudah untuk mengenalpasti sama ada sesebuah game itu mempunyai sistem lootbox ataupun tidak. Buat pilihan bijak sekiranya tidak mahu terpedaya dengan sistem ini yang pernah disifatkan oleh Persatuan Pengguna Islam Malaysia (PPIM) sebagai satu bentuk perjudian dalam diam.
Sumber: VG247


EA Sahkan Battlefield 2042 Akan Menyokong Cross-Play, Tapi Hanya Bersama Konsol Generasi Sama

Walaupun EA dan DICE telah memperlihatkan dua trailer untuk Battlefield 2042 — sinematik dan gameplay — yang cukup menggembirakan ramai, ia masih lagi menimbulkan banyak tanda tanya tentang keseluruhan kandungan yang akan disajikan dalam game shooter itu.
Susulan menerima begitu banyak persoalan, Pengurus Komuniti EA telah mengeluarkan satu artikel panjang berkongsikan beberapa kandungan dan ciri yang akan dibawa ke dalam Battlefield 2042.
Antara yang dijawab adalah mengenai kehadiran sokongan cross-play. EA tidak menyatakan secara jelas bahawa mereka akan menawarkan fungsi ini pada hari pertama pelancaran game ini kelak, namun telah mengesahkan bahawa dalam sesi percubaan teknikal yang akan berlangsung tidak lama lagi akan mencuba sokongan ini.
Mereka turut mendedahkan bahawa jika semuanya berjalan lancar, rancangan mereka adalah untuk membahagikan cross-play kepada dua cabang yang mengasingkan pemain kepada platform generasi yang sama. Maksudnya, hanya pemain PC, PS5 dan Xbox Series akan boleh main bersama, manakala PS4 pula akan bertemu dengan hanya pemain dari Xbox One.
Malah, untuk PS5 dan Xbox Series, pemain akan diberi pilihan untuk tidak bermain bersama PC yang mungkin akan lebih mendominasi menggunakan keyboard/mouse.
Selain itu, EA juga mengumumkan yang Battlefield 2042 akan menyokong cross-progression dan cross-commerce untuk semua platform. Dalam kata lain, semua progress yang telah dicapai dan segala kandungan yang telah dibeli di satu-satu platform, akan dibawa ke semua platform yang ada, sekiranya pemain berhasrat untuk bertukar-tukar platform.
Perkembangan terbaharu Battlefield 2042, atau mungkin gameplay baharu, akan diperlihatkan dalam acara EA Play Live yang akan berlangsung 22 Julai ini.
Battlefield 2042 akan dilancarkan pada 22 Oktober 2021 untuk PC, PS5, Xbox Series, PS4, dan Xbox One.


Cyberpunk 2077 Memerlukan Ruang Disk Sebanyak 80GB, Resolusi 4K Telah Disahkan

Game akan datang dari CD Projekt Red yang sangat dinantikan, Cyberpunk 2077 sudahpun boleh di-pre-order di PlayStation Store dan Microsoft Store. Di kedua-dua laman ini, kita telah mengetahui dua info baru tentang game ini.
Pertama, di PlayStation Store telah didedahkan yang game ini memerlukan ruang kosong dalam disk sebanyak 80GB. Pastinya ruang kosong yang diperlukan di Xbox One dan PC juga tidak jauh bezanya.
Kedua, di Microsoft Store, kita dapat melihat yang game ini nanti akan menyokong resolusi ‘4K Ultra HD’ serta ‘Xbox One X Enhanced’. PS4 Pro turut dijangka akan mampu menyokong resolusi ini.
Cyberpunk 2077 akan dilancarkan pada 16 April 2020 untuk PC, PS4 dan Xbox One.
Sumber: GamePressure


Kristofer Hivju Disahkan Positif COVID-19, Set Penggambaran The Witcher Adakan Pembersihan Menyeluruh

Dua hari lalu, Netflix telahpun memberhentikan penggambaran musim kedua The Witcher bagi membendung penularan wabak COVID-19.
Terkini, pelakon yang baru saja diambil untuk musim kedua, Kristofer Hivju melalui laman Instagramnya telah mengesahkan bahawa beliau telah positif COVID-19.
“Dukacita untuk diberitahu bahawa, saya, hari ini, telah disahkan positif COVID-19, virus korona,” kata Hivju. “Keluarga dan saya sedang mengasingkan diri di rumah untuk berapa lama yang diperlukan. Kesihatan kami dalam keadaan baik — saya hanya ada simtom demam yang sederhana.”

 View this post on Instagram

 Greetings from Norway! Sorry to say that I, today, have tested positive for COVID19, Corona virus. My familiy and I are self-isolating at home for as long as it takes. We are in good health – I only have mild symptoms of a cold. There are people at higher risk for who this virus might be a devastating diagnosis, so I urge all of you to be extremely careful; wash your hands, keep 1,5 meters distance from others, go in quarantine; just do everything you can to stop the virus from spreading. Together we can fight this virus and avert a crisis at our hospitals. Please take care of each other, keep your distance, and stay healthy! Please visit your country's Center for Disease Control's website, and follow the regulations for staying safe and protecting not just yourselves, but our entire community, and especially those at risk like the elderly and people with pre-existing conditions. @grymolvaerhivju #fightcorona #solidarity #takecare #folkehelseinstituttet Thanks to @panoramaagency
A post shared by  Kristofer Hivju (@khivju) on Mar 16, 2020 at 1:48pm PDT

Lanjutan ini, set penggambaran The Witcher di Arborfield Studios, England akan mengadakan pembersihan secara menyeluruh bagi menghilang segala kemungkinan set itu boleh menularkan virus tersebut, lapor Deadline.
Kristofer Hivju, pelakon yang mencipta nama melalui wataknya sebagai Tormund Giantsbane dalam siri TV di HBO, Games of Thrones, akan membawakan watak Nivellen dalam musim kedua The Witcher.


Saksikan 2 Babak Penting Ini Yang Dipotong Netflix Dari Musim 2 The Witcher

Musim kedua The Witcher kini sudah melepasi seminggu tayangan di Netflix. Ketika artikel ini ditulis, ia merupakan siri kedua tertinggi pada minggu ini dalam kalangan penonton Malaysia.
Di sebalik bermacam babak yang disajikan dalam musim terbaharu ini, sebenarnya terdapat dua babak yang sudah disiapkan namun tidak dimasukkan ke dalam suntingan akhir.
Dalam panel The Witcher: Unlocked, iaitu satu perbualan panjang antara barisan penulis dan pelakon membincangkan musim kedua dengan penuh spoiler, Netflix telah berkongsikan dua babak yang dipotong itu.
Amaran, spoiler musim kedua The Witcher di bawah.
Babak pertama adalah pertembungan antara Triss dan Geralt. Geralt sedang mencari di mana Ciri, manakala pula Triss pula berada dalam ketakutan setelah dibawa Ciri ke dalam Dol Durzsa.

Babak kedua pula adalah antara Vilgefortz dan Stregobor. Mereka bertekak serba sedikit mengenai asal usul Vilgefortz serta apa yang berlaku ketika Yennefer menggunakan magik api yang diharamkan itu.

Dalam reviu untuk musim kedua ini, kami mengatakan:
“Musim kedua ini mungkin ada beberapa kekurangan di sesetengah bahagian, namun ia sebenarnya telah mengukuhkan lagi tapak yang telah dipasak melalui musim pertama. Penulis tidak sabar untuk menerokai lagi pengembaran Geralt, Ciri dan Yen dalam meneruskan kelangsungan hidup di Continent yang penuh pancaroba itu.”
Dua musim The Witcher kini boleh distrim di Netflix.


14 Game Yang Menyokong Penuh Penggunaan Keyboard/Mouse Di Xbox One

Pada September lalu, Microsoft telahpun mengumumkan bahawa sokongan keyboard dan mouse akan dibawakan ke dalam Xbox One melalui program Xbox Insider. Selain pengumuman kerjasama antara Microsoft dan Razer, jenama CORSAIR juga telah menyenaraikan beberapa perkakasan mereka yang akan boleh digunakan di Xbox One.

Dalam pembentangan semasa XO18 pada minggu lalu, Microsoft telah mendedahkan 14 game, setakat ini, yang akan menyokong penuh penggunaan keyboard dan mouse di Xbox One. Senarai game tersebut adalah seperti di bawah:

Bomber crew
Warface
Children of Morta
Minion Master
DayZ
Warframe
Strange Brigade
Warhammer Vermintide 2
Moonlighter
Wargroove
Vigor
Warthunder
X Moph Defense
Fortnite

Dalam pengumuman itu juga, Razer turut mendedahkan yang mereka sedang membangunkan mouse dan keyboard wayarles mekanikal, yang direka khas untuk Xbox One. Info ini akan mereka kongsikan lebih lanjut dalam acara CES pada Januari 2019 nanti.
Sumber: DualShockers


Pemain Di Malaysia Sudah Boleh Mula Mainkan PUBG Lite Secara Percuma

Seperti yang dilaporkan sebelum ini, PUBG Lite sudahpun boleh dimainkan oleh para pemain di Malaysia bermula semalam.

Korang boleh download PUBG Lite melalui pautan ini.
PUBG Lite merupakan PUBG versi percuma yang memerlukan spesifkasi PC yang lebih rendah. PUBG Corp. bekerjasama bersama Garena untuk melancarkan game ini di lima buah negara Asia Tenggara iaitu Thailand, Indonesia, Malaysia, Singapura dan Filipina.
Di bawah adalah spesifikasi yang korang perlukan untuk bermain PUBG Lite:


Football Manager 2021 Diumumkan Untuk PC, Xbox, Switch, Mobile – Tiada Untuk PS4, PS5

Sega dan Sports Interactive telah mengumumkan siri terbaharu game simulasi pengurusan bola sepak mereka — Football Manager 2021.
Versi utama Football Manager 2021 akan dilancarkan seperti biasa di PC, yang mana kali ini akan boleh didapati di kedua-dua Steam dan Epic Games Store. Versi ini akan dilancarkan pada 24 November ini.
Buat pertama kalinya sejak 2007, francais Football Manager bakal kembali ke platform Xbox. Football Manager 2021 Xbox Edition diumumkan untuk Xbox Series dan Xbox One. Xbox Edition ini merupakan versi yang sama dengan Football Manager 2021 Touch, namun ia direka semula untuk memudahkannya dinikmati menggunakan controller Xbox.
Xbox Edition juga akan menyokong teknologi Play Anywhere oleh Microsoft, bermakna pemain boleh bawa progress ke PC (Windows 10).
Football Manager 2021 Touch di Nintendo Switch akan dilancarkan sekitar Disember.
Untuk versi iOS dan Android pula (Touch dan Mobile), mereka akan kongsikan butiran dalam masa terdekat.

Melihat barisan platform yang diperkembangkan untuk tahun ini, ramai yang bertanyakan mengapa tidak dilancarkan ke PlayStation. Pengarah game ini, Miles Jacobson telah mendedahkan apa punca sebenarnya.
Jacobson memberitahu bahawa mereka telah bercakap dengan kedua-dua Sony dan Microsoft untuk mengeluarkan Football Manager di PlayStation dan Xbox. Namun, hanya Microsoft yang menghantar devkit kepada Sports Interactive bagi membenarkan mereka membangunkan game tersebut di Xbox. Sony nampaknya tidak berminat untuk melancarkan francais ini ke platform PlayStation.
Jacobson menerangkan lagi bahawa tiada apa yang boleh dipersalahkan kepada Sony kerana devkit adalah sangat terhad. Sony akan sentiasa mengutamakan game apakah yang mereka ingin untuk platform mereka, sepertimana apa jua platform lain.
Kemudian Jacobson turut mengatakan yang walaupun sekiranya Sony memberikan mereka devkit dalam masa terdekat, Football Manager 2021 tetap tidak akan dapat dilancarkan ke PS5 kerana untuk membaungkan sesebuah game di satu-satu platform bukannya mengambil masa yang singkat.
“Ia bukannya macam kita ada tongkat sakti yang apabila mereka hantar kepada kami devkit esok dan ianya akan siap,” jelas Jacobson. “Ia memerlukan hasil kerja beberapa tahun — sama seperti versi Xbox.”
Maka, kepada korang yang berharap agar francais Football Manager dilancarkan ke PS4 atau PS5 pada tahun ini, teruskanlah menunggu. Sekiranya Sports Interactive bekerjasama bersama Sony pada hari ini pun, mungkin ia hanya akan hadir pada versi tahun hadapan.


FIFA 21 Kongsi Screenshot Pertama Untuk PS5 Dan Xbox Series X

FIFA 21 tidak akan dilancarkan serentak apabila konsol Xbox Series X dan PS5 dilancarkan pada hari pertama. Sebaliknya, versi yang ditambahbaik itu akan dikeluarkan pada 4 Disember kelak.
Menjelang pelancarannya itu, EA Sports telah berkongsikan dua screenshot pertama dari versi Xbox Series X dan PS5 — sekaligus memaparkan grafik yang cukup memukau. Korang boleh lihatnya di bawah:

𝙁𝙚𝙚𝙡 𝙉𝙚𝙭𝙩 𝙇𝙚𝙫𝙚𝙡 when #FIFA21 arrives on PS5 & Xbox Series X|S on December 4th. Buy now, and upgrade for free: https://t.co/lK3Fzbciqj pic.twitter.com/ibbeTzplLM— EA SPORTS FIFA (@EASPORTSFIFA) November 10, 2020

Takkan screenshot sahaja? Bila pula mereka akan dedahkan video gameplay?
FIFA 21 telahpun dilancarkan di PC, PS4 dan Xbox One pada awal Oktober lalu. Bagi korang yang dah memiliki FIFA 21 di PS4/Xbox One, ia akan boleh dinaik-taraf ke PS5/Xbox Series X secara percuma — namun mereka tidak tampilkan sokongan cross-play antara generasi berbeza.


Microsoft Bakal Bolehkan Cross-Play Antara PC, Xbox, iOS, Android dan Nintendo Switch!

Adakah percaturan Sony yang enggan membuka saluran cross-play sebelum ini bijak? Microsoft mahu cross-play antara PC, Xbox, Nintendo Switch, iOS dan Android!

Microsoft sedang menyiapkan software development kit (SDK) yang akan membolehkan developer menggabungkan khidmat Xbox Live ke dalam mana-mana game yang boleh dimainkan di PC, Xbox, iOS, Android dan Nintendo Switch.

Dalam satu sesi GDC, Windows Central melaporkan Microsoft akan mengumumkan usaha cross-platform mereka ini pada bulan hadapan.
Dengan SDK ini, Xbox Live yang kini digunakan 400 juta perkakasan gaming dengan 68 juta gamer yang aktif akan berkembang menjadi lebih dari 2 billion perkakasan gaming!

Dalam usaha Microsoft untuk berkembang keluar dari pasaran PC dan Xbox, serta membawa software, servis dan game-game mereka ke platform pesaing — SDK ini nanti akan membolehkan developer menggabungkan fungsi cross-play, senarai kenalan, fungsi multiplayer, dan Achievement ke dalam smartphone pula.
Ini dilihat sebagai permulaan kepada usaha Microsoft dalam mempopularkan xCloud game streaming service yang akan boleh memainkan game terus dari cloud di platform PC, konsol, dan peranti mobile nanti.
Digabungkan dengan Microsoft Game Pass – sistem langganan game ala Netflix ini akan memberikan gamer akses kepada game walau apa peranti yang korang gunakan – itu pun jika developer membenarkan Microsoft mengawal dan mengendalikan aspek sosial dan multiplayer game mereka.
Microsoft akan mengumumkan rancangan mereka ini di Game Developers Conference pada 18 Mac nanti.


Epic Games Store Belanja Sekitar RM47 Juta Untuk Beri Game Percuma Dalam 9 Bulan Pertama

Kita semestinya seronok apabila setiap dua minggu, Epic Games Store akan memberikan beberapa game percuma sejak pertama kali ia dilancarkan pada Disember 2018. Tapi, pernah tak kita terfikir berapakah wang yang telah dibelanja oleh Epic Games untuk membayar game-game itu kepada syarikat-syarikat pembangun game?
Menerusi dokumen yang didedahkan semasa perbalahan antara Epic Games dan Apple di mahkamah, ditemui oleh Simon Carless, kita nampaknya telah mengetahui berapakah jumlah tersebut, lapor The Verge.
Sejak hari pertama pelancaran hingga September 2020 (9 bulan pertama), 38 game percuma telah diberikan kepada para pemain di Epic Games Store, mengumpulkan sebanyak USD11.6 juta (sekitar RM47.63 juta) telah dibayar kepada syarikat-syarikat pembangun game.
Dalam dokumen yang boleh dilihat di bawah, kita dapat mengetahui berapakah jumlah wang setiap game yang dibayar Epic Games kepada syarikat pembangun game masing-masing, serta berapakah bilangan muat-turun untuk setiap game dalam jangka waktu muat-turun yang disediakan.

Want to know how much $ the devs of those 'free' Epic Games Store games got, & how many copies were grabbed? Here's the first 9 months to September 2019. 👀 pic.twitter.com/5hkLb1VEjj— Simon Carless (@simoncarless) May 3, 2021

Seperti yang pernah didedahkan oleh CEO Epic, Tim Sweeney sebelum ini, Epic membayar secara sekaligus (lump sum) kepada para pembangun, bukan berapa bilangan muat-turun.
Seperti yang telah kami laporkan sebelum ini, Epic Games telah menanggung kerugian sebanyak hampir USD181 juta (sekitar RM748 juta) pada tahun 2019, manakala USD273 juta (sekitar RM1.1 billion) pada tahun 2020 bagi menampung kempen pemberian game percuma ini.


Stardew Valley: RPG-kan Kehidupan Anda Di Kampung!

Jika korang inginkan game seperti Harvest Moon atau Animal Crossing di PC, Stardew Valley adalah jawapannya!
Bagi mereka yang kurang mengenali game yang disebut tadi, game ini berkonsepkan kehidupan di luar bandar. Game bergenre Sim RPG ini bakal memberikan pengalaman kepada pemain untuk bercucuk tanam, membela haiwan di ladang, memancing, bergaul dengan orang kampung malah berkahwin juga boleh!
Setakat ini, pencipta Stardew Valley iaitu ConcernedApe telah mengeluarkan beberapa patch yang membetulkan masalah gameplay yang dihadapi. Setakat ini, Stardew Valley mendapat ulasan yang sangat positif di Steam dan juga GOG.
Stardew Valley boleh didapati pada harga RM 31.00 melalui Steam dan GOG.


Battlefield 2018 Dilaporkan Berjudul ‘Battlefield V’, Bawakan Tema Perang Dunia Kedua

“Battlefield Vee” atau “Battlefield Five”?
Setiap kali sesebuah siri Battlefield ingin dikeluarkan, pastinya perbualan tentang ura-ura cukup hangat. Dan ianya juga tidak terlepas daripada khabar angin untuk Battlefield yang telah disahkan akan dikeluarkan pada tahun ini.

Menurut laporan terbaru daripada GamesBeat, siri Battlefield akan datang sudahpun mempunyai judulnya, iaitu Battlefield V. Seperti juga laporan sebelum ini, Battlefield kali ini nampaknya akan kembali kepada tema di mana siri ini pertama kali diperkenalkan, iaitu latar belakang Perang Dunia Kedua (WW2).
Pada asalnya, ia dilaporkan menamakan sebagai ‘Battlefield 2’, menyambung kepada Battlefield 1 yang dikeluarkan pada tahun 2016. Namun, ‘Battlefield 2’ merupakan working title untuk game tersebut, dan ia telah ditukar kepada ‘Battlefield V’ baru-baru ini.
Kami pasti ia telah ditukar bagi mengelakkan kekeliruan yang mungkin timbul memandangkan judul yang sama juga pernah digunakan pada tahun 2005. Maka, mereka telah menukarkannya kepada ‘Battlefield V’, menyambung penamaan Battlefield 4 – tetapi dengan penggunaan sistem nombor roman.

GamesBeat menyatakan yang laporan yang mereka terima ini merupakan maklumat dari mereka yang rapat dengan perancangan EA.
Dan menurut laporan Gamespot pula, semestinya Battlefield V bukanlah versi remaster untuk Battlefield 2, sebaliknya adalah sebuah game yang serba baru.
Menurut laporan USGamer pula yang mendengarkan tentang berita yang sama, Battlefield V akan mempunyai loot box. Walau bagaimanapun, ia hanya akan memberikan barangan kosmetik dalam loot box tersebut. Sebagai perbandingan, Battlefield 1 turut mempunyai loot box yang menampilkan hanya barangan kosmetik.

Kali terakhir DICE menampilkan tema WW2 dalam siri Battlefield adalah pada tahun 2009, iaitu Battlefield 1943 yang merupakan game eksklusif untuk konsol PS3 dan Xbox 360.

Pastinya para peminat tegar Battlefield sedang hangat memperkatakan tentang laporan ini. Apa yang paling menarik tentang laporan ini adalah judulnya itu sendiri. Sekiranya tema WW2 ini adalah sahih, judul ‘Battlefield V’ boleh memberikan dua makna yang signifikan. Pertama, ia mungkin bermakna ‘Battlefield 5’ yang menggunakan sistem nombor roman. Keduanya, ‘V’ itu boleh membawa maksud isyarat tangan ‘Victory’ yang dilakukan oleh Winston Churchill selepas memenangi WW2.

Battlefield untuk tahun 2018 telahpun disahkan akan keluar pada bulan Oktober ini, dan ia akan boleh dimainkan di EA Play pada Jun nanti. Video editor DICE juga telah mendedahkan yang video trailer pendedahan untuk Battlefield ini sedang disiapkan.
Jika laporan ini adalah sahih, harap korang yang mahukan Battlefield Bad Company 3, bersabarlah ya.
Apa-apa pun, laporan ini masih lagi dikategorikan sebagai ura-ura. Apa sahaja boleh berlaku selagi EA dan DICE tidak mengumumkannya secara rasmi.


The Unliving: Kita Jadi Necromancer & Hidupkan Kembali Zombi

The Unliving adalah game action RPG terbaharu yang memberikan kita peluang menjadi Necromancer, menghidupkan kembali zombi dan mengawalnya.
The Unliving akan masuk ke dalam Steam Early Access pada 31 Oktober 2022.


Ini Adalah Keperluan Spesifikasi Untuk Assassin’s Creed Origins Di PC

Beberapa minggu sahaja lagi sebelum keluaran terbaru siri ini akan dilancarkan. Korang dah kena siapkan apa yang patut!

Ubisoft telahpun mengumumkan keperluan spesifikasi untuk Assassin’s Creed Origins di platform PC. Jom kita tengok sama ada PC atau laptop korang mampu untuk mainkan game ini ataupun tidak.
Keperluan Minimum
OS: Windows 7 SP1, Windows 8.1, Windows 10 (versi 64-bit sahaja)
PROCESSOR: Intel Core i5-2400s @ 2.5 GHz atau AMD FX-6350 @ 3.9 GHz atau yang sama dengannya
VIDEO CARD: NVIDIA GeForce GTX 660 atau AMD R9 270 (2048 MB VRAM dengan Shader Model 5.0 atau yang lebih baik)
SYSTEM RAM: 6GB
Resolusi: 720p
Video Preset: Lowest
Keperluan Yang Direkomen
OS: Windows 7 SP1, Windows 8.1, Windows 10 (versi 64-bit sahaja)
PROCESSOR: Intel Core i7- 3770 @ 3.5 GHz atau AMD FX-8350 @ 4.0 GHz
VIDEO CARD: NVIDIA GeForce GTX 760 atau AMD R9 280X (3GB VRAM dengan Shader Model 5.0 atau yang lebih baik)
SYSTEM RAM: 8GB
Resolusi: 1080p
Video Preset: High

Assassin’s Creed Origins akan tiba tidak lama lagi – pada 27 Oktober 2017 untuk PC, PS4, Xbox One.
JomBaca: Assassin’s Creed Origins Boleh Tukar Difficulty Buat Pertama Kali Dalam Sejarah Siri Ini


10 Game Paling Laris Dalam Sejarah Berdasarkan Unit Jualan (Setakat 4/6/2023)

View this post on Instagram            A post shared by JomGaming (@jomgaming)


Tingkatkan Produktiviti Semasa Bekerja Atau Study – Dengarkan Lagu-Lagu Video Game!

Muzik terbaik untuk didengar semasa mahu fokus bekerja ataupun mengulangkaji pelajaran adalah lagu-lagu video game! Cubalah!

Sebuah kajian telah membuktikan bahawa mendengar lagu dan muzik dapat mengaktifkan bahagian-bahagian otak yang mengawal emosi dan kreativiti. Tapi muzik yang macam mana?
Tahukah anda muzik-muzik video game dicipta untuk bermain di latarbelakang dan tidak mengganggu aliran pemikiran malahan menggalakkan daya usaha dan fokus? Sesetengah muzik video game juga mampu membuat anda kekal bertenaga dan bahagia!
Kenapa ini berlaku?
Menurut Dr. Amit Sood, seorang doktor di Mayo Clinic, bunyian bermelodi menggalakkan perembesan hormon dopamine – hormon yang sama dirembeskan apabila kita menikmati makanan sedap, melihat pemandangan menarik ataupun menghidu wangian tertentu.
Apabila dopamine dirembeskan, kita akan merasa bahagia – menggalakkan idea-idea baru, memudahkan penyelesaian masalah dan minda terbuka kepada pelbagai kemungkinan. Ianya juga membuat kerja yang berulang menjadi lebih pantas berlalu!
Jadi cuba korang dengarkan lagu-lagu game selepas ini apabila korang bekerja ataupun mengulangkaji pelajaran.
Antara genre-genre muzik gaming yang ada di dalam Spotify!
Lagi best, semua muzik-muzik video game ini ada percuma di Youtube dan Spotify! Lawati playlist Gaming di Spotify dan dengarkan lagu-lagu game daripada yang retro, sehinggalah ke yang terkini!
Berikut adalah pilihan lagu-lagu video game yang menjadi pilihan penulis apabila berkarya ataupun menulis!

Journey (PS3, PS4; 2012) adalah sebuah game pengembaraan yang diiringi dengan muzik dan bunyian yang menenangkan! Tidak seperti kebanyakan muzik game masakini yang lain, ianya memainkan perasaan dan fikiran menerawang lalu melayang jauh – sesuai untuk brainstorm ataupun mencari buah idea. Bunyiannya minimal yang sesekali membuai tidak sesekali mengganggu proses kerja.

Assassin’s Creed 2 (PS3, XB360; 2009) adalah sebuah game aksi yang menggabungkan muzik rock moden dengan ritma-ritma klasikal sesuai dengan lokasi bersejarah di dalam game tersebut. Dengarkan Venice Rooftops daripada playlist di atas – dan semangat korang akan membuak-buak untuk lekas menyiapkan kerja dengan penuh bertenaga!

The Last of Us (PS3; 2013) pula adalah game survival horror yang menggambarkan hubungan seorang “bapa” dan seorang “anak” di dalam dunia pasca-apokalips yang tidak mengenal erti kasih sayang. Bunyian muziknya kadangkala sayu terkadang kacau-bilau benar-benar membawa penulis ke satu suasa penulisan beremosi. Sesuai jika korang sedang menulis sebuah karya yang memainkan perasaan.
https://www.youtube.com/watch?v=X6neFKE4yaE
Firewatch (PS4, XB1, PC; 2016) adalah sebuah game first-person mystery yang meletakkan watak korang pada tahun 1989 yang cuba merungkai misteri di sebalik kehilangan pengunjung ke sebuah taman nasional. Muzik retro/folk-song/indie rock yang dimainkan membawa penulis ke dunia frontier yang asing lagi terasing. Sesuai jika korang ingin bekerja di lewat malam sambil dibuai alunan muzik ringkas.
Itulah dia beberapa lagu-lagu video game yang menemani penulis semasa bekerja di hadapan komputer. Apakah lagu-lagu video game pilihan korang? Kongsikan dengan kitorang di ruang komen!


Neil Druckmann “Perli” Box Art Rise of The Tomb Raider Yang Sama Seperti Uncharted

Siri Uncharted dan Tomb Raider sememangnya memiliki tema dan genre yang sama. Tapi, macam mana box art pun boleh sama?

Beberapa hari lalu, Square Enix telah mengumumkan Rise of the Tomb Raider: 20 Year Celebration, yang akan dilancarkan pada 11 Oktober nanti untuk PlayStation 4. Namun, apa yang menarik tentang pengumuman ini, box art yang digunakan untuk game ini mempunyai persamaan yang agak ketara dengan box art Uncharted: The Nathan Drake Collection.

Jika dilihat sekilas, persamaan yang dimiliki kedua-dua box art ini agak lucu. Kedua-dua watak utama, Lara Croft dan Nathan Drake kelihatan samar-samar dengan warna yang gelap; berada di belakang tulisan judul game yang menggunakan font dan warna yang agak sama. Kedua-duanya memegang senjata masing-masing seperti sudah bersedia untuk beraksi.
Selepas melihat persamaan ini, pengarah kreatif Naughty Dog, Neil Druckmann telah mengeluarkan satu tweet dengan nada berjenaka, menekankan tentang persamaan kedua-dua box art ini. Walau bagaimanapun, beliau di akhir tweet tersebut tetap teruja ingin memainkan Rise of The Tomb Raider di PS4.

First Melania Trump and now this. 😉…(Excited to play Rise on my PS4) pic.twitter.com/VGrbqxOYQg
— Dr. Uckmann (@Neil_Druckmann) July 19, 2016


Acer Malaysia Lancarkan Khidmat Bantuan Pada Mangsa Banjir Di Penang

Khidmat pemeriksaan percuma dan diskaun untuk alat gantian untuk produk-produk Acer.

Acer Malaysia telah mengumkan akan cuba meringankan beban pada mereka yang telah terlibat pada bencana banjir di Penang baru-baru ini.
Pelanggan-pelanggan Acer boleh membawa barangan mereka ke Highpoint Service Network (HSN) di Bayan Baru, Penang untuk diperiksa oleh pasukan juruteknik terlatih. Jika barangan terbabit memerlukan pembaikian, pelanggan hanya perlu membayar untuk penggantian alat tanpa sebarang cas perkhidmatan.
Pada situasi tiada alatan ganti pula, pelanggan Acer akan diberikan tawaran diskaun sebanyak 15% bagi model-model yang terpilih.
Khidmat bantuan daripada Acer Malaysia ini akan dilaksanakan sehingga 31 Disember 2017. Untuk informasi lanjut, sila hubungi Acer Info-line di 1800-88-1288 (9AM – 6PM, Isnin hingga Jumaat).


Epic Games Memperlahankan Pembangunan Game Paragon Untuk Fokus Kepada Fortnite

Fortnite merupakan kejayaan terbesar buat Epic Games, ia sangat berjaya sehingga ia mencapai tahap di mana Epic Games merasakan bahawa ia adalah game yang paling banyak dimainkan di dunia Barat. Walau bagaimanapun, nasib tidak menyelebelahi Paragon.
Bagi siapa yang tidak tahu, Paragon ialah game MOBA (massive online battle arena) free-to-play yang diterima baik di konsol dan PC sejak keluarannya pada 2016. Walau bagaimanapun, Epic Games bukanlah studio yang besar, mereka hanya boleh memperuntukkan masa kepada projek yang paling berjaya.
Di subreddit Paragon, Epic telah mengaku bahawa pembangunan terhadap game tersebut telah bergerak dengan “perlahan” oleh kerana beberapa sebab.
 An Open Discussion On Where We’re At from paragon

Agak mengejutkan apabila Epic Games mengeluarkan kenyataan yang boleh memberikan respon negatif oleh komuniti Paragon. Jika korang pemain Paragon, mungkin korang perlu bersabar. Ini bukanlah bermakna Epic meninggalkan terus Paragon dan studio mereka memerlukan maklum balas untuk mengetahui di mana mereka akan membawa game ini seterusnya.


League of Legends: Pengenalan Semula The Legends Circuit Malaysia Musim Panas 2017

Artikel ini ditulis dan dikongsi oleh seorang sahabat kami, Waghih. Anda boleh baca artikel asal yang ditulis oleh beliau di lamannya yang menumpukan kepada berita League of Legends, Liga Lagenda.

Pengenalan
Selepas kejohanan Mid-Season Invitational 2017 berakhir, maka bermulalah satu lagi musim liga yang baru untuk setiap wilayah League of Legends di seluruh dunia. ‘Summer Split’ atau Liga Musim Panas ini diadakan untuk menentukan pasukan mana yang akan beraksi dalam kejohanan Worlds 2017. Bagaimana pula kisahnya di Malaysia? Haa untuk ‘newbie’ yang masih baru nak berjinak-jinak dengan LoL, kita juga ada liga profesional ala-ala Liga Super bola sepak, yang dikenali sebagai The Legends Circuit (TLC) Malaysia.

Sesetengah dari korang mungkin sudah tahu mengenai TLC, namun saya rasa elok ia diperkenalkan semula untuk pemahaman lebih lanjut kepada pemain lain. Liga The Legends Circuit ini ialah merupakan Liga Premier untuk pemain terbaik LoL di Malaysia, di mana 8 pasukan akan berlawan selama 2 bulan untuk menentukan pasukan yang terkuat di Malaysia. Pemenang The Legends Circuit akan meneruskan perjalanan ke Garena Premier League untuk menentukan slot ke kejohanan Worlds 2017.
Format The Legends Circuit Malaysia

Untuk pusingan pertama, 8 pasukan akan melalui perlawanan peringkat kumpulan di mana perlawanan akan dilaksanakan secara ’round robin’. Perlawanan ini diadakan secara bersiri iaitu ‘Best of 2’ di mana kedua-dua pasukan berpotensi untuk menang, kalah dan juga seri. Peringkat kumpulan akan berlangsung selama 5 minggu dari awal bulan Jun sehinggalah awal bulan Julai. 4 pasukan teratas berdasarkan mata yang dikumpul pada peringkat kumpulan akan mara ke peringkat perlawanan ‘play-off’ pada 22 dan 23 Julai 2017.
Ini adalah rangka format perlawanan peringkat ‘playoff’ sehinggalah ke pusingan akhir The Legends Circuit Malaysia.
Perlawanan adalah secara ‘Best of 5’ dan penentuan ‘seed’ adalah berdasarkan rekod perlawanan daripada liga TLC. Kedua-dua peringkat ini berlangsung secara ‘offline’ di Studio Garena. Masih tiada lagi pengumuman rasmi di manakah perlawanan akhir akan dilangsungkan begitu juga dengan tarikh. Kesemua jumlah hadiah terkumpul untuk TLC kali ini ialah berjumlah sebanyak RM 100,000.
8 pasukan yang bertanding. Jom kenali mereka semua!
1) Kuala Lumpur Hunters

Kuala Lumpur Hunters (KLH) pernah berlawan dengan pasukan yang semakin dikenali dalam dunia LoL iaitu Gigabytes Marines (GAM) dalam saingan di Garena Premier League. Peminat Asia Tenggara – khususnya dari Malaysia – masih segar dalam ingatan mereka apabila KLH berjaya berjaya mendahului 2-0 sebelum GAM membuatkan ‘comeback’ dan mengalahkan mereka dengan skor sebanyak 3-2 dalam perlawanan ‘Best of 5’. GAM kemudian meneruskan perjalanan ke Mid-Season Invitational 2017 di Brazil dan menjadi sebutan sehinggalah ke hari ini.
Selebihnya adalah sejarah. Sebab itu ia agak ironi dengan menggunakan tajuk ‘Sejarah’ sebagai tema utama dalam artikel ini. KLH telah memenangi 4 kejohanan The Legends Circuit (TLC) Malaysia, dikenali sebagai pasukan ketiga terkuat di rantau ini serta kapten mereka (OzoraVeki) yang merupakan pemain Malaysia pertama pernah bermain di liga LMS Taiwan. Ini semua merupakan peningkatan untuk memastikan pasukan ini kekal terbaik di Malaysia.
Untuk pemain KLH, inilah masanya untuk melakar sejarah baru. Inilah masa kalian untuk memasuki kejohanan Worlds.
2. Orange Esports

Siapa tak kenal dengan pasukan Orange Esports yang asalnya untuk game seperti Dota 2. Namun kali ini, pasukan ini ditubuhkan mewakili untuk game League of Legends pula.
“Nombor 2”. Itulah yang difikirkan dalam setiap minda pemain Orange Esports – dulu dikenali sebagai Swestic, pasukan naib juara dalam The Legends Circuit (TLC) Malaysia Musim Bunga 2017. Menjadi pasukan nombor dua bermakna, mereka merupakan pasukan kedua terbaik selepas Kuala Lumpur Hunters yang merupakan juara.
Selain itu, Swestic pernah mewakili Malaysia dalam kejohanan Lenovo League of Champions di Thailand pada tahun lepas. Sekali lagi ironi, apabila Swestic menewaskan pasukan lama Orange Esports dalam pusingan akhir kelayakan Malaysia untuk meneruskan perjalanan ke pusingan utama di Thailand.
Untuk pasukan baru ORG ini, misi utama mereka ialah menewaskan juara bertahan Malaysia dan untuk membuat kemunculan pertama di Garena Premier League (GPL). Sekiranya benar, siapakah yang mampu untuk membimbing mereka ke arah kejayaan?
3. 4moD

Nama 4moD mungkin tidak biasa didengari berdasarkan musim TLC sejak kebelakangan ini, namun pasukan ini mempunyai sejarah yang tersendiri. Percaya atau tidak, 4moD pernah menjadi sebahagian daripada pembangunan arena esports semenjak tahun 2013 lagi!
Bayangkanlah mereka sudah ditubuh hampir setengah dekad yang lalu. Tambahan lagi, 4moD pernah dikenali sebagai pasukan kedua terbaik dari ‘Wilayah Tengah’ di Malaysia. Pada masa itu, League of Legends baru saja dikenali ramai oleh para peminat di Malaysia. Pada peringkat antarabangsa, inilah tahun di mana Faker buat pertama kalinya membuat pengumuman untuk menyertai pasukan SK Telecom T1 (beliau ketika itu bermain untuk pasukan SKT T2).
Jadi, siapakah pemain veteran yang kembali ke 4moD pada saingan liga musim panas ini?
4. Nirvana Gaming

Dahulunya dikenali sebagai Mineski-X, pasukan kebanggaan dari Johor ini mahu kembali menjadi pasukan 4 teratas LoL Malaysia di bawah nama baru iaitu Nirvana Gaming (NRV).
Mendapat sokongan dan bantuan daripada organisasi esports yang dikenali pada peringkat antarabangsa iaitu Mineski, ia menjadi satu keutamaan untuk pasukan ini untuk menyaingi pasukan terdahulu yang pernah berjaya menduduki tempat ketiga dalam saingan Garena Premier League (GPL) pada bulan April lepas. Mereka pernah merasai kejayaan dan sudah tentu mereka mahukan lagi untuk kejohanan akan datang.
5. Eternity Esports

Dulu dikenali sebagai JNJ Esports, pasukan dari Pulau Pinang ini sentiasa menjadi sebutan dalam arena tempatan kerana mereka sentiasa menunjukkan prestasi yang baik dalam setiap kejohanan.
Mendapat nama baru iaitu Eternity Esports (eE), ramai berharap agar pasukan ini mencapai sesuatu dan para pemain dapat melakukan sesuatu yang bermakna dalam liga utama LoL di Malaysia.
Mereka bermula dengan cemerlang semasa dalam kejohanan TLC Promotional Series, mampukah mereka melakukan kejutan dalam menentang 7 pasukan yang lain?
6. Climax

Memulakan perjalanan mereka dalam saingan TLC Malaysia buat pertama kalinya, pasukan Climax akan merasakan sesuatu yang berbeza dalam perlawanan yang akan datang.
Ada beberapa kejutan sepanjang TLC berlangsung. Sebagai contoh, pasukan Twice berjaya mendapat tempat ketiga yang mengejutkan ramai pihak. Setelah mengalami perubahan dari segi format perlawanan, ramai pemain bersetuju bahawa TLC kali ini merupakan permulaan perubahan ke arah lebih kompetitif dan ramai mengatakan pasukan Climax akan melakukan impak yang besar.
Mewakili negeri Perak, ia agak menarik untuk melihat pasukan baru ini menentang pasukan veteran Malaysia.
7. Fire Dragoon

Fire Dragoon merupakan pasukan paling banyak meningkat semasa kejohanan TLC yang lepas dan semakin memberikan saingan dalam esports Malaysia. FDG yang menduduki tempat keempat pada musim lepas, berjaya mengekalkan slot mereka untuk TLC Musim Panas ini pula.
Jika tidak rosak, tak perlu baiki? Betul tak? Salah! Barisan pemain dalam pasukan ini telah mengalami perubahan secara total yang menggabungkan pemain berpengalaman dengan pemain berbakat baru yang mahu memahat nama mereka dalam arena LoL Malaysia.
8. Twice

Fire Dragoon (FDG), Orange Esports (ORG), Eternity Esports (eE) dan Nirvana Gaming (dahulunya Mineski-X). Ini merupakan antara nama-nama pasukan utama yang menamatkan saingan di belakang wakil dari pantai timur ini iaitu, Twice, di TLC Malaysia Musim Bunga yang lepas.
Agak menarik untuk melihat pasukan ini apabila mereka berjaya melakar sejarah menduduki tempat ketiga dan perlahan-perlahan menjadi pasukan yang semakin dikenali. Apakah yang kita mampu jangkakan daripada pasukan Twice dalam kempen kedua mereka di TLC ini? Kita akan tahu tidak lama lagi!
Bagaimana hendak menonton?

Haa korang boleh tengok gambar di atas ini. Perlawanan TLC mengikut minggu, diadakan selama 3 hari iaitu pada pukul 7 malam pada hari Jumaat dan pada hari Sabtu dan Ahad pada pukul 1 petang. Untuk menonton secara ‘live’, boleh pergi ke link: WATCH.GARENA.COM
‘Shoutcaster’ akan melakukan ‘Match Trivia’ untuk setiap perlawanan yang berlangsung. Sekiranya korang dapat menjawab soalan yang diberikan dengan tepat, korang akan dihadiahkan satu SKIN MISTERI! Para pemenang akan diumumkan di page rasmi LoL Malaysia. Jadi korang perlu memberikan sepenuh perhatian semasa menonton perlawanan TLC ini.
Sumber: LoL.garena.com, League of Legends Malaysia


E3 2016: Trailer Baru Untuk Gravity Rush 2 Dipertontonkan!

Hairan kenapa trailer untuk game kepunyaan Sony sendiri yang ini tak ada dalam Sony Press Conference pagi tadi?

Satu trailer baru telah pun di-release  untuk game Gravity Rush 2. Tiada pengumuman lagi untuk tarikh release game ini. Namun versi remastered game asal, Gravity Rush, telah pun keluar pada awal bulan Februari tahun ini.
Gravity Rush 2 bakal dikeluarkan untuk pelantar PlayStation 4, pada tahun 2016.


Final Fantasy XV: Minigame Kegemaran Noctis Dan Kawan-Kawan Bakal Release Ogos Ini Di Jepun!

Minigame Final Fantasy XV bakal tiba di hujung jari korang tak lama lagi!

Pada event Uncovered FFXV pada Mac yang lepas, Square Enix telah mengumumkan minigame Justice Monsters Five yang ada dalam game Final Fantasy XV, akan di release di pelantar iOS, Android dan Windows 10.

Belum ada tarikh yang pasti, namun Square Enix baru sahaja mengumumkan bahawa versi untuk pasaran Jepun akan dilancarkan pada akhir bulan Ogos nanti!
Justice Monsters Five adalah minigame yang boleh dimainkan Noctis dan rakan-rakan dalam game Final Fantasy XV. Noctis dan rakan-rakan dikatakan sangat ketagih bermain game ini. Jadi, Square Enix berhasrat untuk berkongsi ketagihan ini kepada para peminat semua!

Minigame ini adalah gabungan daripada game klasik pinball dan elemen role-playing. Monsters ikonik Final Fantasy turut akan membuat kemunculan dalam Justice Monsters Five. Dalam game ini, korang perlu mengawal orb pinball tersebut dengan hanya menggunakan jari korang. Orbs ini juga boleh dinaik taraf, mendapat power up dan macam-macam lagi untuk menghapuskan monsters jahat!

Final Fantasy XV bakal release di seluruh dunia pada 30 September 2016 pada pelantar PlayStation 4 dan Xbox One, manakala minigame Justice Monsters Five bakal release pada akhir bulan Ogos di pasaran Jepun pada pelantar iOS, Android dan Windows Phone.
Sumber: NovaCrystallis


Gori: Cuddly Carnage: Game Aksi Seekor Kucing Naik Hoverboard, Belasah Pelbagai Jenis Makhluk

Game aksi 3rd-person dengan seekor kucing naik hoverboard? Kucing ini hack n slash bermacam jenis makhluk? Memperkenalkan Gori: Cuddly Carnage.
Belum ada tarikh pelancaran, tapi dah boleh wishlist sekarang di Steam.


Harga Dan Tarikh Pelancaran Xbox Series X Diumumkan, Boleh Bayar Ansuran Secara Bulanan

Microsoft sejak 2, 3 hari ini cukup sibuk dengan berita konsol generasi akan datang mereka. Setelah mengumumkan lebih awal butiran tentang Xbox Series S, Microsoft kini telah berkongsikan pula butiran lebih lanjut tentang konsol seterusnya yang utama, iaitu Xbox Series X.
Xbox Series X, iaitu pesaing utama kepada PS5, akan dilancarkan sama tarikh dengan Xbox Series S, iaitu pada 10 November. Xbox Series X akan dipasarkan pada harga USD499 (sekitar RM2,077).
Pra-tempah untuk kedua-dua Xbox Series X dan S akan dibuka pada 22 September ini.
Apa yang menarik ialah Microsoft telah mengumumkan yang mereka akan menawarkan program bayaran ansuran secara bulanan untuk konsol generasi seterusnya ini, yang digelar Xbox All Access.
Untuk Xbox Series S, pemain boleh membayar USD24.99/bulan (sekitar RM104) dalam tempoh 24 bulan, manakala untuk Xbox Series X pula boleh didapatkan dengan USD34.99/bulan (sekitar RM145) dalam tempoh yang sama.
Xbox All Access ini bukan hanya menawarkan konsol tersebut semata-mata, malah didatangkan sekali dengan langganan Xbox Game Pass Ultimate. Bermakna, apabila membeli konsol ini secara ansuran bulanan, pemain akan mendapat kelebihan berikut:
Konsol pilihan (Xbox Series X atau Series S).Lebih daripada 100 game konsol, termasuk yang dioptimakan untuk generasi seterusnya.Lebih daripada 100 game PC.Langganan EA Play iaitu lebih 60 game keluaran EA (EA bekerjasama dengan Xbox untuk memasukkan langganan EA Play ke dalam Xbox Game Pass tanpa sebarang caj tambahan).Lebih 100 game daripada cloud.
Walau bagaimanapun, Xbox All Access ini hanya ditawarkan secara rasmi di 12 buah negara, dan sudah tentunya, seperti sebelum-sebelum ini, Microsoft tidak membawakan produk mereka secara rasmi ke pasaran Malaysia.

This is the tweet…Xbox Series X: $499 (ERP)Xbox Series S: $299 (ERP)Release date: November 10Pre-order starts September 22: https://t.co/Dz5bRsAuwQ | #PowerYourDreams pic.twitter.com/MadZl4OOKJ— Xbox (@Xbox) September 9, 2020

Xbox All Access ini sememangnya sesuatu yang amat baharu dalam pasaran persaingan konsol ini. Tak sabar untuk kita saksikan bagaimana penerimaan para pemain terhadap program bayaran ansuran secara bulanan seumpama ini.
Tumpuan kini pula terarah kepada Sony dan PS5. Bilakah mereka akan mendedahkan segalanya tentang PS5, terutamanya harga dan tarikh pelancarannya? Sama-samalah kita semua nantikan.


Grand Theft Auto V Premium Edition Untuk Xbox One Dipaparkan Di Laman Web Amazon

Grand Theft Auto V merupakan game yang telah mencatatkan jualan sebanyak 90 juta unit dan ia membuatkan sampai di satu tahap kita takut yang kita tidak akan dapat melihat Grand Theft Auto VI, buat masa sekarang.
Dengan kejayaan game itu yang sangat cemerlang, ia agak tidak terkejut jika mereka mengeluarkan satu lagi edisi khas yang akan hadir untuk versi konsol.
Tambahan pula dengan kekuatan spesifikasi dari Xbox One X, maka Grand Theft Auto V Premium Edition untuk Xbox One telah disenaraikan.
Grand Theft Auto V Premium Edition untuk Xbox One telah disenaraikan dalam laman web Amazon dan nampaknya edisi tersebut akan menyokong sokongan Xbox One X, bermakna visualnya dipertingkatkan sehingga ke tahap resolusi 4K.
Memandangkan game itu disenaraikan sebagai Premium Edition, kami pasti yang ia akan disertakan sekali dengan jumlah Shark Cards yang banyak atau pek Criminal Enterprise.

Walaupun masih belum ada maklumat yang sahih pada halaman senarai tersebut, ada satu perkara yang perlu ditekankan, yang mana tarikh keluarannya akan dikeluarkan pada 28 Mac 2018. Ini mungkin boleh menjadi tarikh untuk placeholder tapi kita sudah tahu bahawa Rockstar suka mengeluarkan sesuatu pada bulan Mac.
Ia akan menjadi sesuatu yang menarik untuk melihat game GTA V dimainkan di konsol Xbox One X dengan visual yang dipertingkatkan. Game ini semestinya akan dimainkan dengan lebih baik dan lancar pada Xbox One X.
Sumber: TheNerdMag


Red Dead Redemption 2 Dijangka Akan Mencapai Jualan Sebanyak 12 Juta

Versi untuk platform PC juga dijangka akan tiba.

Penganalisis industri, Ben Schachter telah meramalkan bahawa Red Dead Redemption 2 akan berjaya mencapai jualan setinggi 12 juta unit menurut laporan Games Industry.
Beliau juga menjangkakan versi PC untuk Red Dead Redemption 2 akan diterbitkan kemudian pada awal tahun 2018.

Pengumuman mengenai Red Dead Redemption 2 begitu mendapat sambutan, ia telah menerima 54K like dan 61K retweet, 152K dan 52K komen di Facebook manakala 65K di Instagram. Ben Schachter menyatakan jumlah respon ini menggambarkan betapa siri Red Dead ini sangat dinanti-nantikan oleh komuniti gaming.
Red Dead Redemption sendiri telah berjaya mengutip jualan sebanyak 14 juta ini, pastinya untuk mencapai jualan 12 juta unit bukanlah suatu yang mustahil.


CSGO: SK Gaming Juarai ESL One Cologne 2016!

Kejuaraan ESL One Cologne 2016 CS:GO sudah pun berakhir pada 10 Julai 2016. Dan tahniah kami ucapkan buat SK Gaming kerana menjadi juara bagi edisi kali ini.

SK Gaming pasukan dari Brazil ini tidak menghadapi masalah apabila menewaskan pencabar mereka iaitu Team Liquid dengan keputusan 2-0.
Dengan kemenangan ini, SK Gaming membawa pulang trofi dan juga wang tunai sebanyak RM 2,000,000. Manakala Team Liquid sekadar berpuas hati di tempat kedua dengan membawa pulang wang tunai sebanyak RM 600,000.
JomBaca: CS:GO: ESL One Cologne 2016 Kejohanan Besar Hampir Tiba!
Pertandingan ESL One Cologne 2016 ini telah berlangsung selama 5 hari bermula 5 Julai 2016 dan berakhir pada 10 Julai 2016 dan bertempat di Lanxess Arena, Cologne, Jerman. Sebanyak 16 pasukan yang bertanding secara peringkat kumpulan.
Kepada peminat CS:GO yang tidak berkesempatan menyaksikan perlawanan akhir ni, jangan risau kerana kami ada sedutan perlawanan akhir di antara SK Gaming menentang Team Liquid.
Jom layan:
Pusingan Pertama (BO3)

Pusingan Kedua (BO3)

ADIOS!!


Attack On Titans: Gergasi Bakal Mengamuk Di Console Korang!

Hola!! Gamers, korang konfem dah tengok or baca cerita Attack On Titan kan?? Bayangkan korang akan bermain sebagai Eren, Mikasa ataupun Armin dan membelasah titan-titan durjana ni. Amacam?? Thorbaek kan!!

Developer Omega Force dengan kerjasama Tecmo KOEI mengumumkan bahawa game Attack On Titan ini di dalam pembikinan.

Buat masa sekarang masih tiada lagi tarikh rasmi bila game ini akan di keluarkan, namun yang pasti adalah pada tahun 2016. Dan console yang akan available untuk game ini ialah PS4, PS3 dan juga PS Vita.

Yeah!! Teruja kan, dapat belasah gergasi-gergasi yang buat huru-hara ni kan. Ape-ape pun jom layan sedikit trailer untuk game Attack On Titan:

Menarik bukan!! Penulis pun rasa macam tak sabar ni.
ADIOS!!!


Cross-Play PS4-Xbox One Di Rocket League Hanya Menunggu Lampu Hijau Dari Sony

Adakah Psyonix akan buat julung kalinya berjaya memecahkan tembok yang memisahkan antara gamers di PlayStation dan Xbox?

Seperti yang pernah kami ceritakan dahulu, Psyonix kini sudah bersedia dari segi teknikal untuk membenarkan pemain-pemain Rocket League di PS4 dan Xbox One untuk main bersama. Dengan pengumuman Xbox sebelum ini yang mengajak kesemua platform, termasuk Sony untuk bekerjasama dalam merealisasikan impian cross-play, ia telah memudahkan lagi kerja Psyonix.
Terkini, semasa temu bual bersama IGN, naib presidenn Psyonix, Jeremy Dunham mengatakan bahawa di pihak mereka, semua persediaan sudah lengkap, dan mereka boleh melakukan cross-play antara PS4 dan Xbox One sebaik sahaja mereka mendapat lampu hijau daripada Sony.
“Kami sememangnya berada di tahap yang mana hanya memerlukan kata pengesahan dari Sony dan apabila sudah dapat, kurang dari 1 hari bekerja, hidupkannya dan semuanya (cross-play antara PS4 dan Xbox One) akan berjalan tanpa masalah,” kata Dunham.
“Ia hanya memerlukan beberapa jam sahaja untuk melancarkan cross-play ini ke seluruh dunia, jadi benar, kami hanya menunggu kebenaran untuk melakukannya,” beliau menambah.
Buat masa ini, Rocket League memberi sokongan cross-play antara PC-PS4 dan PC-Xbox One sahaja.


Battlefield 2042 Adakan Sesi Beta Terbuka Minggu Depan, Pra-Tempah Untuk Akses Lebih Awal

Setelah banyak laporan dan ura-ura berlegar, DICE akhirnya mengumumkan tarikh sesi percubaan beta terbuka untuk Battlefield 2042.
Kepada pemain yang sudah melakukan pra-tempah untuk game shooter itu atau memiliki langganan EA Access, mereka berpeluang untuk mendapat askes awal (Early Access) kepada sesi beta terbuka ini.
Berikut ialah tarikh-tarikh berkaitan beta terbuka untuk Battlefield 2042 (waktu Malaysia):
Pre-load: 5 Oktober, 3 petangEarly Access: 6 Oktober, 3 petangAkses terbuka: 8 Oktober, 3 petangBeta tamat: 10 Oktober, 3 petang
Sesi beta ini akan membawakan mode Conquest, map Orbital, 4 Specialist, dengan 128 pemain (PC, PS5, Xbox Series).
Saksikan trailernya di bawah:
#Battlefield 2042 Open Beta 8-9 OctoberBeta Early Access 6-7 Octoberhttps://t.co/IwMX7g78In pic.twitter.com/msSoMBNWbn— Battlefield (@Battlefield) September 28, 2021
Battlefield 2042 akan dilancarkan sepenuhnya pada 19 November 2021 untuk PC, PS5, Xbox Series, PS4, dan Xbox One.


Cristiano Ronaldo Berpindah Ke Juventus – Apa Bakal Terjadi Kepada Muka Hadapan FIFA 19?

Patut ambil Harry Kane. It’s coming home.

Malam tadi, setelah drama ini berkisar selama seminggu, Cristiano Ronaldo akhirnya telah disahkan bakal berpindah ke kelab juara Itali, Juventus. Berita ini telah disahkan oleh kelab yang telah beliau bermain selama sembilan tahun, Real Madrid dalam satu post perpisahan penuh syahdu.

🗨 "I have only feelings of great thanks towards this club, these fans and this city."
Read @Cristiano's farewell letter in FULL. 👇https://t.co/A3nSLdvEkE
— Real Madrid C.F. 🇬🇧🇺🇸 (@realmadriden) July 10, 2018
Berita perpindahan ini bukan sahaja memberikan kesan kepada para peminat Real Madrid, malah akan memberikan impak kepada industri gaming secara amnya, dan kepada video game bola sepak paling popular di dunia, siri game FIFA khususnya. Didedahkan semasa persidangan E3 lalu, FIFA 19 kini sedang giat dipromosikan — dan apa yang paling menarik ialah muka hadapan untuk game ini adalah… Cristiano Ronaldo… yang memakai jersi Real Madrid.
Bukan setakat muka hadapan, malah pelbagai promosi lain turut menampilkan Ronaldo sebagai ‘watak’ utama. Menambah kebingungan kepada EA Sports kini, story mode dalam FIFA 19 nanti, iaitu The Journey turut menampilkan karakter utamanya Alex Hunter bermain bersama Cristiano Ronaldo, dalam kelab Real Madrid.

Cristiano Ronaldo has signed with Juventus. Meanwhile, EA is having a fucking meltdown because FIFA 19 has him on the cover in a R. Madrid shirt and story mode has Alex Hunter teaming with him. Game over. pic.twitter.com/a6mznRQBaK
— Achilles (@Mr_Achilles) July 10, 2018
Bagi sesetengah peminat gama FIFA, perkara ini bukanlah satu isu yang besar kerana dalam game nanti, EA Sports boleh sahaja memindahkan Ronaldo dari Real Madrid ke Juventus, seperti mana-mana pemain sering bertukar-tukar kelab sepanjang musim bola sepak. Iyalah, apa yang penting itu adalah gameplay di dalam game itu sendiri, bukan apa yang dipaparkan di muka hadapan kotak FIFA 19.
Tapi bagi sesetengah pihak dan juga kepada EA Sports itu sendiri, muka hadapan pastinya sesuatu yang amat penting. Ia merupakan promosi utama untuk game tersebut dalam memikat hati para pembeli atas pagar.

JomBaca: Rasmi: FIFA 19 Bawakan Lesen UEFA Champions League, Tarikh Pelancaran Diumumkan
Kontroversi antara muka hadapan sesebuah game bola sepak dengan perpindahan pemain di dunia sebenar telahpun menggegarkan pesaing FIFA, PES 2018 pada tahun lalu. Sama kisahnya seperti apa yang berlaku kepada FIFA 19 sekarang, PES 2018 terlebih dahulu telah meletakkan aksi Neymar bersama beberapa pemain FC Barcelona yang lain sebelum Neymar mengumumkan perpindahkan dari kelab Catalan itu ke Paris Saint-Germain F.C. (PSG).
Dua bulan selepas perpindahan ke kelab gergasi Perancis itu, Konami akhirnya menukar wajah Neymar dengan Andres Iniesta. Pertukaran wajah ini membabitkan skrin di dalam game sahaja, iaitu ikon menu utama (PS4), skrin permulaan apabila membuka game, dan di menu utama dalam game. Semestinya, muka hadapan untuk kotak fizikal PES 2018 tidak dapat ditukar kerana ia telahpun dipasarkan.

Kini, ia agak menarik untuk kita lihat apa pula tindakan EA Sports dalam menangani isu ini. Konami melalui apa yang mereka lalui dengan PES 2018 mungkin tidak terlalu berat kerana muka hadapannya memaparkan Neymar dengan beberapa pemain lain. Maka, “kesilapan” meletakkan wajah Neymar itu tidaklah terlalu kelihatan. Walau bagaimanapun, untuk FIFA 19, ia meletakkan Ronaldo berseorangan, terlalu nyata memperlihatkan “kesilapan” jersi yang dipakai pemain berasal dari Portugal itu.
Tetapi, dari satu sudut yang lain pula, EA Sports bakal tidak mempunyai masalah yang besar kerana mereka memiliki jumlah lesen dan wang yang banyak. Jadi, menukar muka hadapan FIFA 19, jika sempat sebelum ia dilancarkan, adalah sesuatu yang tidak mustahil buat mereka.
Persoalannya sekarang, apakah bentuk perubahan yang akan mereka lakukan? Adakah mereka akan menukar kepada Ronaldo memakai jersi Juventus? Atau menggantikan Ronaldo dengan pemain Real Madrid yang lain? Atau menukar pemain lain dari kelab lain? Atau mungkin juga tidak mengubah apa-apa kepada muka hadapan kotak fizikal FIFA 19, sama seperti apa yang Konami lakukan terhadap PES 2018?

Sama-samalah kita nantikan kesudahan drama ini dalam episod akan datang. Bersambung…
JomBaca: Facebook Dilaporkan Bakal Adakan Rancangan Realiti Cristiano Ronaldo – Macam Story Mode Dalam FIFA?


Jalan Cerita The Last of Us Part II Ditiriskan Oleh Penggodam, Bukan Dari Pembangun Naughty Dog

Ketika jalan cerita dan gameplay The Last of Us Part II tertiris dalam skala besar pada minggu lalu, laporan itu turut mendakwa bahawa butiran tersebut ditiriskan oleh beberapa pembangun dalaman Naughty Dog yang tidak berpuas hati dengan cara kerja studio tersebut.
Beberapa hari lepas, Sony telah mengeluarkan kenyataan bahawa ketirisan tersebut bukan dilakukan oleh individu-individu yang ada kaitan rasmi dengan Sony Interactive Entertainment mahupun Naughty Dog.
Terkini, satu lagi laporan telah muncul mengatakan bahawa butiran ini sebenarnya telah didapati melalui penggodam.
Wartawan Bloomberg, Jason Schreier menyatakan bahawa beliau telah bercakap dengan dua individu yang mempunyai talian langsung tentang bagaimana ketirisan ini berlaku. Kata Schreier, penggodam telah menemui kerentanan (vulnerability) keselamatan dalam data game lama Naughty Dog, dan telah menggunakannya untuk mengakses server milik studio itu.
Beliau menegaskan lagi bahawa dakwaan yang mengatakan perlakuan ketirisan itu dilakukan sebagai satu bentuk protes oleh kontraktor yang tidak dibayar adalah tidak benar. Naughty Dog, menurut Schreier, dikatakan turut melebihkan bayaran dan faedah kesihatan untuk para kontraktor dalam situasi COVID-19.

OK: After talking to two people with direct knowledge of how TLOU2 leaked as well as some Naughty Dog employees, I have a good idea of what happened. Short version: hackers found a security vulnerability in a patch for an older ND game and used it to get access to ND’s servers.
— Jason Schreier (@jasonschreier) May 3, 2020
Apa-apa pun, plot utama game ini telahpun tersebar luas di Internet. Sesetengah pembaca yang sudah membacanya, mula merasa kekecewaan kerana tidak berpuas hati dengan kisah yang disajikan dalam sekuel ini.
The Last of Us Part II akan dilancarkan pada 19 Jun ini, eksklusif untuk PS4.


Saksikan Trailer Cinematic Terbaru Assassin’s Creed Origins Penuh Misteri Dan Debu

Apabila segalanya berakhir, di sini bermulanya masa baru untuk Assassin’s Brotherhood.

Assassin’s Creed selalu terkenal dengan penyampaian trailer cinematic yang sangat cantik.

Trailer berjudul “From Sand” menukarkan seluruh Mesir purba menjadi debu-debu pasir  berterbangan di langit.
Binaan ikonik piramid, seluruh batalion tentera dan juga kucing secara perlahan bertukar menjadi pasir dan menunggu masa seperti dalam jam pasir.
Di sebalik ribut pasir, Bayek seorang sahaja yang tidak dilitupi pasir dan trailer ini menutupkan tirainya dengan cogan kata baru – “Where it ends, it begins” menunjukkan era baru untuk Assassins.

Baru-baru ini, Ubisoft memberi berita baik kepada pemain meminati aspek sejarah dalam Assassin’s Creed apabila mode terbaru dipanggil sebagai Discovery Tour membolehkan pemain untuk melawat tempat-tempat dan artifak terkenal Mesir purba tanpa melawan musuh.
Update mode Discovery Tour akan diberikan secara percuma bermula pada tahun depan kerana mode ini tidak termasuk sekali dalam pelancaran Assassin’s Creed Origins pada bulan ini.
Permulaan Assassins akan didedahkan dalam Assassin’s Creed Origins bakal tiba pada 27 Oktober ini di PC, PS4 dan Xbox One.


Tak Puas Dengan Trailer Pertama? Ini Gameplay Dragon Ball FighterZ Yang Ke-2!

Confirm air liur korang meleleh melihat aksi pertarungan kali ini! Sumpah kami pun tak sabar nak cuba!

Dragon Ball FighterZ telah dibangunkan oleh Arc System Works yang sememangnya terkenal dalam membangunkan fighting game yang berkualiti seperti siri Guilty Gear dan BlazBlue.
Buat masa ini, berikut adalah antara watak yang akan berada dalam Dragon Ball FighterZ:

Goku (Super Saiyan, Super Saiyan 3)
Teen Gohan (Super Saiyan 2)
Vegeta (Super Vegeta)
Frieza (Final Form, Golden Frieza)
Cell (Perfect Form)
Majin Buu

Bandai Namco telah mengumumkan Dragon Ball FighterZ untuk PC, PS4, serta Xbox One dan dijangka akan diterbitkan pada awal 2018.


Trailer sinematik pertama EA SPORTS FC 24


Share Factory Studio Di PS5 Lancarkan Fungsi Edit Video Macam TikTok, Lebih Mudah, Banyak Pilihan

Aplikasi edit video di PS5 telah mengeluarkan satu fungsi baharu yang digelar Bits. Ia akan lebih memudahkan dan mempercepatkan para pemain untuk menyunting dan berkongsi gameplay yang telah dirakam.


XCOM 2: Bakal Tiba Ke PlayStation 4 Dan Xbox One!

Peminat game turn-based tactical kini boleh menikmati XCOM 2 di consoles pula!

Malam tadi, Twitter kitorang berkicau, dan berita ini melayang masuk dari Twitter rasmi XCOM!

We are deploying to a new battlefield, Commander. #XCOM2 is coming to #XboxOne and #PS4 on September 6.https://t.co/Y55NIcn4vR
— XCOM 2 out now on Switch (@XCOM) June 7, 2016
XCOM 2 adalah sekuel untuk XCOM: Enemy Unknown yang dikeluarkan pada tahun 2012. Jalan cerita dalam XCOM 2 bermula 20 tahun selepas kejadian dalam XCOM: Enemy Unknown dan XCOM telah tewas dalam menentang penjajahan makhluk asing.
JomGaming ada menulis review mengenai XCOM 2 ini, dan kitorang memang seronok memainkan XCOM 2 ini! Tak sabar pulak nak main kat konsol, harap-harap Firaxis Games dapat port ke platform konsol elok-elok lah! Sementara tuh, jom layan trailer pengumuman ni dulu!
https://www.youtube.com/watch?v=7RBUxwex3wc


Death Stranding Dibangunkan Dengan Begitu Pantas Sehingga Buat Bos Besar Di Sony Terkejut!

Sepantas impak maksima ke?

Bagi mereka yang sudah biasa dengan perihal Hideo Kojima dengan penciptaan game, selalunya Kojima mengambil masa agak lama untuk menyiapkan sesuatu projek game.
Namun kali ini, pembangunan Death Stranding dibangun begitu laju dibantu dengan enjin Decima yang juga digunakan untuk pacuan grafik cantik Horizon Zero Dawn.
Menurut kenyataan Kojima sendiri melalui satu majalah dipanggil sebagai Dengeki PlayStation (diterjemahkan oleh Gematsu), pembangunan untuk Death Stranding berjalan lancar sampaikan Sony Interactive Entertainment (SIE) memberitahu kepada Kojima Productions, “Kami tidak pernah lihat game dibangunkan secara pantas sebegini”.
Kojima menambah, “Kami sedang merancang satu pengumuman yang tentunya akan memberi kejutan kepada semua menjelang tahun 2018.”
Cak!
Harap-harap kejutan itu berbaloi-baloilah setelah kami melihat trailer paling panjang dan pelik semasa The Game Awards baru-baru ini.
Death Stranding membariskan pelakon terkenal seperti Mads Mikkelsen dan Norman Reedus, masih lagi tiada tarikh rasmi tetapi mungkin tiba sebelum Tokyo Olympics 2020 dan dilancarkan khas hanya untuk PS4.


Eidos Keluarkan Gameplay Deus Ex: Mankind Divided Untuk Hangatkan Pra-E3!

Jom layan gameplay video selama 17 minit untuk game Deus Ex: Mankind divided yang bakal diterbitkan Ogos ini!

Gameplay sepanjang 17 minit ini akan memaparkan bandar Prague yang merupakan ibu kota untuk Republik Czech. Menurut developer Eidos Montreal, bandar ini bertindak sebagai pusat bagi pemain melakukan aktiviti seperti berjumpa NPC, mencari side quests dan juga melepak di bar-bar sekitar bandar (maaf tiada mamak di Prague). Gameplay ini juga menunjukkan pilihan-pilihan yang boleh dibuat oleh gamers seperti mengelak konfrontasi atau memilih jalan optional yang lebih menguntungkan.
Kekal dengan protagonis siri sebelumnya iaitu Adam Jensen, video demo ini bermula dengan keadaan beliau yang agak teruk dan tidak stabil. Ini adalah kerana beliau baru sahaja terlibat dengan serangan puak pengganas di sebuah stesen keretapi. Beliau tidak lagi mempunyai bantuan lengkap seperti dahulu dan kini seorang pakar persendirian bernama Vaclav membantu Adam dalam hal pemulihan augmentasinya.

Deus Ex: Mankind Divided bakal tiba pada 23 Ogos nanti.


Garis Masa The Last of Us HBO Akan Diawalkan 10 Tahun, Para Peminat Mula Suarakan Kerisauan

Bagi yang telah bermain game pertama The Last of Us, tentunya sudah tahu bilakah tahun-tahun kejadian yang berlaku dalam game yang dibangunkan Naughty Dog itu.
Bagi yang tidak tahu, dalam game pertama The Last of Us, ia dimulakan pada tahun 2013 di mana pada tahun itulah ‘Outbreak’ berlaku iaitu dalam kata lain, zombi mula menghancurkan dunia moden.
Kemudian, garis masa game itu telah melompat ke 20 tahun akan datang, iaitu pada tahun 2033, di mana pada ketika ini jalan cerita utamanya bermula, mempertemukan dua karakter utama, Joel dan Ellie.
Walau bagaimanapun, garis masa ini dikhabarkan akan bertukar apabila ia diadaptasi ke siri televisyen terbitan HBO.
Siri tv itu dilaporkan akan menggunakan garis masa yang mana Outbreak berlaku pada tahun 2003 dan, secara automatiknya kisah Joel dan Ellie akan berlangsung pada tahun 2023. Maknanya, garis masa siri tv ini akan diawalkan sebanyak 10 tahun berbanding game asalnya.
Berita ini hadir dari tweet yang dinaikkan @NaughtyDogInfo, di mana ia berkongsikan satu gambar yang menunjukkan sekeping poster di set penggambaran siri tv The Last of Us. Poster itu memaparkan iklan mengenai satu persidangan sains yang berlangsung pada 13 hingga 17 Oktober 2003.
Poster tersebut boleh menandakan Outbreak telah berlaku pada tahun 2003 kerana seperti yang kita tahu, persidangan seumpama itu tidak akan berlaku selepas berlakunya apokalips zombi.

The movie posters and set pieces on the show confirm this. (Credit: u/hagilles) pic.twitter.com/LnKUMw5VNW— NaughtyDogInfo | News (@NaughtyDogInfo) February 2, 2022

Buat masa ini, memandangkan ia bukan satu pendedahan rasmi, kita belum tahu apakah faktor terhadap pertukaran garis masa ini. Spekulasi awal yang boleh kita buat adalah garis masa tahun 2023 mungkin digunapakai untuk mendekatkan garis masa siri tv dengan dunia sebenar, di mana tayangan siri tv ini dijangka akan mula ditayangkan pada tahun ini.
Para peminat mula risau dengan pertukaran garis masa ini kerana ia kelihatan seperti tiada sebab yang munasabah untuk dilakukan. Sebagai sebuah karya adaptasi, ia seharusnya kekal mirip dengan karya asal sebanyak yang boleh.

Tidak banyak jalan cerita yang didedahkan setakat ini, dan kita belum tahu berapa banyak musim akan diterbitkan, namun kita sudah mengetahui bahawa musim pertama ini akan berdasarkan game pertama The Last of Us yang dilancarkan pada 2013, serta mempunyai 10 episod.
Dua bintang Game of Thrones, Pedro Pascal dan Bella Ramsey kembali bersatu sekali lagi dalam siri televisyen terbitan HBO, sebagai duo yang cukup ikonik dalam The Last of Us, Joel dan Ellie.
Gabriel Luna bakal membawakan watak Tommy; pelakon Marlene dari game, Merle Dandridge akan menghidupkan watak yang sama; Nico Parker sebagai Sarah; Anna Torv sebagai Tess; Nick Offerman sebagai Bill; Murray Bartlett sebagai Frank; dan Storm Reid sebagai Riley.
Kerusi pengarah untuk episod pertama diisi oleh Kantemir Balagov, pembikin filem berasal dari Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Neil Druckmann juga merupakan salah seorang pengarah episod.
Gambar pertama dari set penggambaran pernah dikongsikan secara rasmi, memaparkan Joel, Sarah dan Tommy dalam satu babak di dalam sebuah kereta.
Penerbitan siri TV adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri televisyen Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann.
The Last of Us merupakan siri TV hasil kerjasama HBO dengan Sony Pictures.


Battletoads: Selepas Bertahun Diacah, Akhirnya Trailer Diumumkan!

Akhirnya, selepas lama menunggu, game dari tahun 1991 ini diberi nafas baru!

Battletoads yang diperbaharui ini menampilkan beberapa ciri gameplay moden 3-player co-op dan artstyle yagn diperbaharui.

Masih tiada tarikh pelancaran diumumkan, tapi melihatkan kepelbagaian game mode dan gameplay di dalam trailer, ini semestinya game yang memuaskan hati peminat-peminat game ini.


10 Video Games Yang Bakal Menggegar Mac 2017!

Pada Mac ini, Nintendo Switch akan mula dipasarkan di samping dengan pelbagai video game seperti Ghost Recon Wildlands, Mass Effect: Andromeda dan macam-macam lagi!
Nintendo Switch – 3 Mac

Dijadualkan untuk pasaran dunia pada 3 Mac ini, Nintendo Switch menampilkan gabungan antara permainan konsol di rumah dan keupayaan gaming mudah-alih. Mungkin inilah konsol yang bakal membawa Nintendo kembali berdaya saing dengan Sony dan Microsoft? Mari kita nantikan dan lihat reaksi komuniti gaming kelak!
I Am Setsuna (Nintendo Switch) – 3 Mac

I Am Setsuna adalah sebuah JRPG yang telah dibangunkan oleh Tokyo RPG Factory kini bakal diterbitkan untuk Nintendo Switch. Ianya telah mendapat pelbagai kritikan positif dari pelbagai pihak dan ramai telah menyamakan ia dengan siri klasik keluaran Square Enix iaitu Chrono Trigger.
Just Dance 2017 (Nintendo Switch) – 3 Mac
https://www.youtube.com/watch?v=zhJrEW4522U
Just Dance 2017 yang sangat diminati oleh mereka yang gemarkan tarian kini tiba ke Nintendo Switch pula! Ingin bergerak aktif sambil bermain game? Mungkin inilah video game yang patut korang dapatkan!
The Legend of Zelda: Breath of the Wild (Nintendo Switch & Wii U) – 3 Mac

The Legend of Zelda: Breath of the Wild pastinya akan menjadi game yang wajib dimiliki oleh pemilik-pemilik Nintendo Switch. Pemain akan berpeluang mengembara dalam persekitaran Hyrule yang luas dengan grafik HD. Keluaran terbaru Legend of Zelda ini pasti akan memukau peminat-peminat siri ini!
Nier: Automata  (PlayStation 4) – 7 Mac

Nier: Automata akan diterbitkan untuk pasaran antarabangsa pada 7 Mac ini, namun begitu ramai diantara peminat-peminat siri ini telah mendapatkan lebih awal dengan edisi Jepun/Asia yang didatangkan dengan alih suara dan subtitle Inggeris.
Ingin tahu lebih lanjut? Ikuti Suka Duka Demo bagi Nier: Automata dan nantikan review Boleh Beli or Boleh Blah!?
Tom Clancy’s Ghost Recon Wildlands (PC, PS4, & Xbox One) – 7 Mac

Ghost Recon Wildlands adalah sebuah open world tactical shooter dengan pandangan third person. Pemain akan mengambil tempat pasukan elit yang dikenali sebagai Ghost yang sebahagian dari pasukan tentera USA. Pemain akan diberikan akses kepada pelbagai senjata api, aksesori dan kenderaan untuk mencapai setiap objektif yang diberikan. Pemain juga boleh bergerak seorang diri dibantu oleh AI atau bersama rakan-rakan lain seramai 3 orang (4 orang sepasukan).
Lego Worlds (PC, PlayStation 4, & Xbox One) – 7 Mac

Lego Worlds mempersembahkan gameplay ala Minecraft atau sandbox di mana pemain bebas untuk membina apa saja dalam dunia yang akses. Dengan pilihan pelbagai blok-blok sebenar Lego, pastinya ini akan menjadi pengalaman yang mengasyikkan bagi peminat-peminat genre ini!
Danganronpa 1•2 Reload (PlayStation 4) – 14 Mac

Danganronpa adalah sebuah visual novel yang menjadi pujian ramai pihak dan kini ia akan diterbitkan semula dengan grafik yang lebih memukau tetapi kekal dengan jalan cerita yang tak masuk akal!
Mass Effect: Andromeda (PC, PlayStation 4, & Xbox One) – 21 Mac

Bersedia untuk mengembara ke galaksi Andromeda! Keluaran terbaru bagi siri Mass Effect ini akan bermula selepas 600 tahun dari trilogi asal. Dengan watak-watak baru, pemain akan dipersembahkan dengan dunia-dunia yang tidak pernah diterokai sebelum ini dengan bantuan enjin grafik Frostbite 3.
Kingdom Hearts HD 1.5 + 2.5 Remix (PlayStation 4) – 28 Mac

Sebuah lagi penerbitan semula untuk Mac, Kingdom Hearts HD 1.5 + 2.5 Remix akan diterbitkan dengan grafik yang lebih menarik dari keluaran asal. Pasti peminat-peminat siri Kingdom Hearts ingin kembali ke dunia yang mengasyikkan ini!


Another Crab’s Treasure: Game Macam Dark Souls, Tapi Main Sebagai Seekor Ketam

Banyak game di luar sana yang mengambil inspirasi daripada gameplay siri Dark Souls. Dan kini, yang terbaharu adalah bermain sebagai seekor ketam.
Pembangun indie, Aggro Crab telah mendedahkan game mereka seterusnya, berjudul Another Crab’s Treasure.
Daripada trailer yang diperlihatkan, kita dapat saksikan bagaimana gameplaynya amat mirip dengan siri Dark Souls yang dibangunkan FromSoftware, namun perbezaannya adalah kita mengawal seekor ketam, menggunakan latar belakang di dasar laut, serta dalam warna persekitaran dan gaya seni yang lebih ceria.
Dalam trailer ini juga kita dapat lihat beberapa musuh yang bakal dihadapi oleh pemain, antaranya bermacam jenis bentuk dan saiz ketam lain yang menggunakan sampah-sarap yang ada di dasar laut seperti sudu dan garpu sebagai senjata.

Another Crab’s Treasure dijadualkan akan dilancarkan pada tahun 2023 untuk PC, Nintendo Switch serta beberapa konsol yang mereka belum boleh beri kata putus.


Saksikan Video Perubahan Siang Dan Malam Dalam Dunia Final Fantasy XV

Dan ianya dalam PS4 Pro, memang mantap!

Ini telah dirakam oleh Giuseppe’s Gaming menggunakan PS4 Pro dalam demo terbaru Final Fantasy XV, Judgment Disc.
Setiap kitaran siang dan malam mengambil masa lebih kurang 20 minit dan video diatas telah dipantaskan untuk memberikan penonton gambaran awal bagaimana suasana dunia Final Fantasy XV.
Final Fantasy XV bakal menemui peminat tidak lama lagi pada 29 November untuk PlayStation 4 dan Xbox One.
Jika korang teringin mencuba demo ini, ia boleh didapati melalui PSN Store Jepun.


Call of Duty: WWII Akan Mengembalikan Pengalaman Mode Zombie Yang Mantap!

Sledgehammer Studio yakin bahawa sentuhan mereka kali ini akan menerima sambutan.

Dalam temubual bersama PlayStation Blog, Cameron Dayton dan Jon Horsley dari Sledgehammer Games telah menyatakan bahawa mereka telah menukar perspektif yang biasa dipertengahkan mengenai zombie dalam siri CoD. Zombie-zombie kali ini tidak dibangunkan semula oleh kuasa magis tetapi menggunakan konsep dan eksperimen pelik yang berlaku pada zaman Perang Dunia ke-2!
Daripada video temubual ini juga, kita dapat lihat sedikit sebanyak gameplay bagi mode co-op Zombie kali ini dan studio terbabit yakin bahawa sentuhan mereka bagi mode ini akan memberikan respon positif dari peminat-peminat.
Call of Duty: WWII akan diterbitkan 3 November bagi PC, PS4 dan Xbox One.


Grand Theft Auto Online Bawakan DLC Terbaru Dengan Aura Retro Dan Kereta Berpandangan Kecil – Tiny Racers

Rockstar telah mengumumkan sebuah DLC terbaru Grand Theft Auto Online yang akan membawakan aura retro/klasik, yang digelar Tiny Racers. Ia bakal menukarkan perlumbaan stunt kepada penampilan seakan-akan Micro Machines dari pandangan atas.
Nampaknya Tiny Racers ini akan membawakan sedikit kelainan kepada perlumbaan dalam GTA Online. Jom layan trailer yang telah dikeluarkan:

Tiny Racers akan dilancarkan ke dalam GTA Online di PC, PS4 dan Xbox One pada 25 April 2017.


Rasmi! PS4 Hentikan Sokongan Fungsi Perkongsian Video & Screenshot Terus Ke Facebook

Kami telah laporkan sebelum ini bahawa PlayStation Asia telah mendedahkan berita ini lebih awal.
Kini, Sony secara rasmi telah mengumumkan bahawa PS4 bakal menghentikan sokongan fungsi integrasi dengan Facebook bermula dari semalam, iaitu 7 Oktober 2019.
Apa yang bakal terjadi terhadap penamatan fungsi ini? Para pemain PS4 tidak lagi boleh berkongsikan media seperti screenshots, video dan info Trophy yang diperolehi secara terus ke platform Facebook. Namun jangan risau kerana penamatan ini hanya untuk Facebook — para pemain masih lagi boleh berkongsi media-media ini secara terus ke Youtube dan Twitter.
Selain itu, penamatan ini turut menghentikan fungsi integrasi lain dengan Facebook seperti menambah rakan melalui akaun Facebook dan mengimport profile picture dari Facebook.
Disebabkan tiada lagi fungsi import profile picture dari Facebook, Sony menggalakkan pemain untuk memilih profile picture yang ada dalam PS4, yang boleh dipilih melalui [Settings] > [Account Management] > [Account Information] > [Profile] > [Profile Picture]. Malah, pemain juga boleh muatnaik gambar dari peranti mobile melalui PlayStation App.
Sony walau bagaimanapun tidak menyatakan apakah alasan mereka di sebalik penamatan fungsi ini secara mengejut. Mengapakah agaknya?


Battlefield 1: DLC Single-Player Mungkin Akan Dibawakan, Namun Kini Fokus Kepada Multiplayer, Kata DICE

Selepas menampilkan single-player yang cukup memuaskan, adakah DICE akan membawakan DLC yang fokus kepada story campaign pula?

Dalam temu ramah bersama Kotaku, lead designer untuk DLC They Shall Not Pass, Valerian Noghin telah menjawab beberapa persoalan tentang apakah yang ada dalam perancangan Battlefield 1 pada masa akan datang.
Antara info menarik yang didedahkan beliau adalah tentang apakah mungkin akan ada DLC untuk menambah story campaign yang sedia ada. “Memandangkan single-player telah berjaya, ia semestinya berada dalam radar kami. Tetapi pada masa ini, kami komited kepada 4 expansions, dan itu semua adalah hanya untuk multiplayer. Namun sekali lagi, kami mendengar, dan kami tahu yang pemain menghargai single-player ini. Begitu juga kami,” kata Noghin.
Selain itu, beliau turut mendedahkan mengapa tentera Perancis dan Rusia tidak diletakkan dalam senarai tentera game asal. Kata beliau:
“Game utama memfokuskan kepada kisah-kisah yang tidak diketahui dan pertempuran berani di bahagian eksotik dunia yang pemain mungkin tidak tahu. Aspek global di mana kamu mempunyai orang dari seluruh dunia datang untuk bertempur di Eropah dan Timur Tengah. Apabila kami memutuskan untuk fokus di hadapan, kempen dan pertempuran Perancis, itu adalah apabila kami memutuskan untuk mencipta DLC ini – untuk beri perhatian yang sewajarnya dan benar-benar fokus kepada mereka.”

Anda boleh baca temu ramah penuh ini di sini.
DLC They Shall Not Pass akan dilancarkan pada hari ini untuk para pemain yang melanggan Premium Pass. Sementara itu, anda boleh layan dulu 6 senjata tajam (melee) terbaru yang akan dibawakan ke dalam DLC ini.


Valorant Akan Dilancarkan Untuk Platform Mobile, Kini Memiliki 14 Juta Pemain Bulanan

Bersempena dengan ulang tahun pertama Valorant, Riot Games telah mengumumkan penambahan platform untuk menikmati game shooter itu.
Valorant akan dilancarkan ke platform mobile, walau bagaimanapun mereka belum berkongsikan sebarang waktu pelancaran.
Riot turut mendedahkan yang sejak pelancarannya di platform PC setahun yang lalu, Valorant telah berjaya mengumpulkan lebih 14 juta pemain bulanan, serta lebih daripada setengah billion perlawanan telah dimainkan.
Menurut Polygon, Riot telah mengesahkan bahawa para pemain di PC dan mobile tidak akan boleh main bersama, atau dalam kata lain, tiada sokongan cross-play. Perkara ini diputuskan agar dapat memberikan setiap platform itu pengalaman terbaik yang tersendiri.
Selain info ini, tiada sebarang butiran lanjut yang didedahkan Riot setakat ini untuk Valorant versi mobile ini.


Korang Rasa Pro Main Arena Of Valor? Jom Join AoV Influencer Beta Program!

Kongsi stream korang dan dapatkan ganjaran! Info lanjut didalam artikel!

Sehingga 31 Oktober nanti, semua pemain-pemain AoV digalakkan untuk melakukan aktiviti streaming melalui Facebook/YouTube masing-masing untuk menyertai AoV Influencer Beta Program anjuran Garena!
Berikut adalah cara-cara untuk untuk menyertai program ini:

Stream aksi AoV korang di Facebook/YouTube dengan hashtag #AOVOMG
Dapatkan sekurang-kurangnya 100 tontonan (pastikan tetapan privasi korang diletakkan pada public)
Hantarkan video/stream korang pada 1 November nanti! (Cara akan diumumkan kelak)

Pemenang-pemenang yang terpilih akan menerima 500 voucher yang akan membenarkan korang mendapatkan hampir kesemua watak-watak yang kini berada dalam Arena of Valor!
Info lanjut boleh didapati dari Garena.


Ghost of Tsushima Akan Dilancarkan Pada Pertengahan 2020, Saksikan Trailer Terbaru

Sebentar tadi, dalam acara The Game Awards 2019 yang sedang berlangsung, Sony Interactive Entertainment dan Sucker Punch telah mengumumkan waktu pelancaran game mereka akan datang melalui satu trailer terbaru.
Ghost of Tsushima akan dilancarkan pada musim panas tahun 2020 (sekitar Jun-September), eksklusif untuk PS4.
Saksikan trailer terbaru di bawah, yang turut diiringi oleh persembahan orkestra secara langsung:


GTA Online: Bertarung Dalam DLC Terbaru Yang Menampilkan Motorsikal Gaya Tron

Selamat datang ke dunia elektronik GTA Online!

Dalam update terbaru Grand Theft Auto Online, anda kini disajikan dengan motorsikal gaya Tron serba baru. Game mode terbaru yang diberi nama Deadline ini akan memperkenalkan anda kepada mode seperti deathmatch, dengan menaiki motorsikal elektronik penuh cahaya ini.
Sama seperti dalam kisah Tron, motorsikal ini bakal mempunyai jejak cahaya di belakang, dan apabila pihak lawan melanggarnya, mereka akan meletup.
Game mode ini sudah boleh anda mainkan sekarang.


Selepas Siri Castlevania & The Witcher – Netflix Khabarnya Akan Hasilkan Diablo!

Makin laku pulak adaptasi video game menjadi siri animasi/web bersama Netflix!

Di dalam satu tweet Andrew Cosby yang telah dipadam, pemilik Boom! Studios dan penulis skrip francais Hellboy yang sedang di-reboot – beliau di dalam peringkat perbincangan akhir bagi menulis dan menghasilkan siri animasi baru buat Netflix dan Activision, penerbit kepada Blizzard yang memiliki hakcipta Diablo.

Diablo yang telah diterbitkan dalam 3 game merentasi 2 dekad mengisahkan sebuah alam fantasi dipanggil Sanctuary yang terletak di antara High Heavens dan Burning Hells. Dalam Diablo, korang memainkan watak yang melindungi Sanctuary dari serangan Diablo, syaitan Burning Hells dan sekutu-sekutunya makhluk halus dan ganas!
Game ini telah diadaptasi ke novel dan komik, dan ini adalah adaptasi animasi pertama selain daripada cutscenes in-game Diablo yang sememangnya terkenal cukup mendebarkan!
Aduhai Netflix, dah lah penulis sangkut dengan Castlevania yang akan hadir dengan Season 2. Nak keluarkan The Witcher dengan Henry Cavill lagi. Tiba-tiba nak keluarkan Diablo pulak. Well played Netflix! Well played.


eFootball Tukar Nama Rasmi Lagi, Bakal Dilancarkan Pada 30 September Untuk PC, Konsol

Game bola sepak percuma keluaran terbaharu Konami sudah mengumumkan tarikh pelancarannya, bersama-sama dengan satu lagi pertukaran judul rasmi.
Kini dikenali sebagai eFootball 2022, ia akan dilancarkan pada 30 September ini untuk PC, PS4, PS5, Xbox One dan Xbox Series.

Announcing #eFootball 2022 – the official title for our platform's first season!Launching September 30th on consoles and PC 💻🎮 fans can finally experience how we have #SetFootballFreeFind out more right here: https://t.co/XGJAKZFGaV pic.twitter.com/HqQRjjHQuv— eFootball (@play_eFootball) September 2, 2021

Bersama-sama dengan pengumuman ini, Konami turut mendedahkan sedikit apakah kandungan yang akan ditampilkan pada tarikh pelancaran tersebut — yang sememangnya seakan sebuah versi demo, seperti yang telah mereka sahkan sebelum ini.
Buat masa ini, kandungan yang ada pada hari pertama pelancaran adalah:
Creative Teams: pilih pasukan asas korang dari lebih 600 kelab berlesenBeberapa mode perlawanan baharuJenis pemain baharu — dari Standard hingga Legendary
Konami mengatakan bahawa akan ada beberapa kandungan lain, dan seperti biasa, mereka belum mendedahkannya lagi.
Mereka sekali lagi mengingatkan tentang beberapa kandungan dan ciri tambahan yang akan ditambah kemudian selepas pelancaran, seperti yang telah kami laporkan sebelum ini.

A small sample of future updates include: – Edit Mode– PlayStation®5 haptic feedback and adaptive trigger support– Advanced ball trapping– Power Pass, Power Shot and other special kicks– Mobile controller support– Full cross-platform matchmaking (PC, console and mobile)— eFootball (@play_eFootball) September 2, 2021

Untuk versi mobile pula, kata Konami, game sedia ada PES 2021 akan dikemaskini menjadi eFootball dan ia dikatakan akan ditambahbaik dengan kuasa Unreal Engine. Pemain mobile dari PES 2021 dibenarkan membawa banyak item ke eFootball kelak, dan ia akan dilancarkan pada satu tarikh yang masih belum diumumkan.

On mobile, #eFootball has been overhauled in Unreal Engine with new features and experiences.Delivered as an update to the existing #PES2021 app, current mobile users will be able to carry over many items once it launches this Autumn.More info – https://t.co/zvz3tbdKe2— eFootball (@play_eFootball) September 2, 2021

Bagi yang masih tidak tahu, dan tertanya-tanya “apa kejadah yang sedang berlaku dengan game bola sepak Konami?”– Konami telah menukar jenama PES kepada eFootball sepenuhnya. Bukan setakat itu, malah mereka telah menukar dari sebuah game berbayar kepada game percuma (free-to-play) untuk semua platform.
JomBaca: Buang Jenama PES, Game Bola Sepak Konami Kini Hanya ‘eFootball’, Beralih Ke Model Percuma Di Semua Platform
Bagi yang masih keliru, berikut ialah ringkasan pertukaran judul rasmi game bola sepak keluaran Konami:
Winning Eleven > Pro Evolution Soccer (PES) > eFootball PES > eFootball > eFootball 2022


Sony Dilaporkan Mewajibkan Ada Sesi Percubaan Untuk Sesetengah Game Di PlayStation Store

Bermula hujung Mei ini, Sony akan melancarkan langganan baharu untuk PlayStation Plus, di mana ia akan memperkenalkan tiga tahap berbeza.
Tahap yang paling mahal, Deluxe (untuk pasaran Asia) mempunyai manfaat yang paling banyak, antaranya adalah sesi percubaan (trial) dalam waktu terhad untuk pelbagai game yang pemain tidak miliki.
Bagi mempersiapkan kelebihan sesi percubaan tersebut, Sony dilaporkan telah memberikan notis kepada sesetengah pembangun.
Sony dikatakan akan mewajibkan game-game di PlayStation Store yang berharga borong USD34 (~RM148) (bukan harga yang dijual kepada pemain) atau yang lebih mahal untuk menyediakan sesi percubaan waktu terhad untuk dimainkan oleh pelanggan PlayStation Plus Premieum (Deluxe untuk pasaran Asia).
Laporan ini hadir daripada laman Game Developer, yang katanya menerima butiran ini daripada beberapa sumber.
Menurut laporan ini lagi, para pembangun wajib menyediakan sekurang-kurangnya dua jam sesi percubaan itu.
Walau bagaimanapun, game-game yang mengenakan harga borong kurang daripada harga yang disebutkan di atas dikhabarkan tidak perlu menyediakan sesi percubaan tersebut.
Polisi baharu Sony ini walau bagaimanapun tidak dikenakan kepada mana-mana game yang sudah dilancarkan sebelum ini, serta juga tidak dikenakan kepada game-game PlayStation VR.
Menurut Game Developer lagi, para pembangun kini perlu menyediakan masa, bajet dan sumber tambahan untuk mempersiapkan sesi percubaan ini, sekiranya game mereka itu memenuhi kriteria yang disebutkan.
Polisi baharu ini tidaklah terlalu ketat, dan ada juga ada fleksibilitinya. Para pembangun diberikan tiga bulan dari tarikh pelancaran game mereka itu di PlayStation Store untuk mengeluarkan sesi percubaan tersebut. Sesi itu juga perlu dibenarkan diakses oleh para pelanggan Premium (atau Deluxe) selama 12 bulan.


Netflix Akan Hadir Ke E3 2019 Sebagai Panel, Membincangkan Pembangunan Netflix Originals Ke Game

E3 merupakan persidangan yang memfokuskan kepada apa sahaja yang berkaitan dengan industri video game. Dan terbaru, satu syarikat ini yang pada asalnya tiada kena mengena dengan video game bakal membuat penampilan di acara ini.
Pihak E3 telah mengumumkan bahawa Netflix akan mempunyai slot panel mereka tersendiri semasa E3 2019 nanti. Pihak Netflix akan hadir bagi membincangkan usaha mereka membangunkan Netflix Originals kepada video game. Walau bagaimanapun, mereka tidak mendedahkan lebih lanjut apakah yang akan dibincangkan.

Heard the latest #E3Coliseum excitement? Come hear from the team at @NXOnNetflix for their panel at #E32019 – information here: https://t.co/6ohRvpa2Am pic.twitter.com/cSFpq9iyrS
— E3 (@E3) May 13, 2019
Dalam satu tweet acah, Netflix menyatakan yang selain adaptasi Stranger Things musim ketiga ke video game, ia akan membawakan lebih banyak daripada itu. Jadi, sama-samalah kita nantikan apakah yang bakal diumumkan Netflix pada panel ini nanti.

Of course there’s the upcoming @Stranger_Things game but hmmmmm… there’s definitely more to come! pic.twitter.com/UFBUCAs7Qr
— NX (@NXOnNetflix) May 13, 2019
JomBaca: Stranger Things 3: The Game Akan Dilancarkan Serentak Bersama Musim Ke-3 Siri Itu
E3 2019 akan berlangsung pada 11 hingga 13 Jun ini di Los Angeles, Amerika Syarikat.